Larrabetzuko Udala - Larrabetzuko mapa sentsorialarekin\nLarrabetzuko mapa sentsorialarekin\n...hasi gara gaur Larrabetzuko Umeen Kontseiluan, herria gutxienez bost zentzumenen bidez jasotzen baitugu, eta bakoitzetik informazio desberdinak jasotzen. Ohikoan dena integratuta bizitzen garela, zer gertatzen da informazio bakoitza banatzen saiatzen bagara? Zuk zeuk, hau irakurtzen ari zaren horrek, gure herriko zein leku nabarmenduko zenuke zentzumen bakoitzari dagokionean? (eta ez dute balio etxe barruko kontuek, espazio publikoaz ari gara) Ze zapore dauka herriko plazak? Ze usain hartzen diozu kanposantuari? Lakatzak dira zure etxearen kaleko paretak? Gaztelumenditik dagoen ikusmira duzu gustokoena? Zu ere Eleixosteko zozoaren doinu delikatuei aditzen ibiltzen zara? Halako gauzak probatzen aritu gara gaur LUKen, halako istorioak jasotzen, oroimen hurbiletik edaten, umeen begiradaz gain umeen entzumena, usaimena, dastamena eta ukimena ere jaso nahi baitugu Larrabetzurekiko.\nMapa bat, folio zuri bat, boligrafo bat... eta batez ere oroimenean daukagun informazio guztia, zentzumenetatik iragazi eta bertan gordetakoa, erabili dugu. Tarte luzea eman dugu bakoitzak bere bidaia pertsonalak egin ahal izateko. Partekatzera elkartu gara gero.\nUsaimenarekin hasi gara, eta iaz Bersoako konposteratan egoteko aukera izan zuten gehienek usain sarkor hori gordetzen dute oroimenean betiko gordeta. Ogiaren usaina beste mitiko bat da, eta Sarrikolako ogia munduko hoberenea dela esan duenik ere izan dugu. Pintxoen usaina behin eta berriro aipatu da, herriko usain denetan horixe nabarmenduz... Baita taloen usaina plazan jai egunetan ere...\nIkusmenarekin sartuta, Bizkargi eta Txispamenditik dagoen herriko ikusmira goraipatu da, baita elizako eraikina kanpotik edota futbol zelaia, batez ere gabaz argiak pizten direnean horrek sortzen duen giroa; plaza ere bistarentzat oso atsegin dute, eguzkiak jotzen duenean, eta baita jaietan antzerkiak egiten direnean ere.\nEntzumena, dastamena eta ukimena hurrengo bilerarako utzi behar izan ditugu. Bitartean, herria zentzumen bakoitzarekin jasotzen jarrai dezakegu edozein egunetan kaletik goazela...\nHurrengoa martxoaren 10ean ospatuko dugu. Hemen ikus eta jaitsi ditzakezue bilera honetako argazkiak: https://flic.kr/s/aHsmLqXJPh


Ekiten elkarrizketa: Oihana eta Ainhoa Iribar- Maisor\nEkintzaile-enpresaria: Ohiana, Ainhoa eta Sorkunde Iribar\nZerbitzuak: Kontserbak – gastronomia\nTfno: 943 140 993\nHelbidea:Edificio Astillero, Puerto 3 Getaria\nMaisor Getariako portuan bertan dago. Bertan sartu eta dendarekin batera, kristal handi baten atzean, getariko arrain fresku eta bikaina modu artesanal eta zaindu batean kontserbatzeko lanean dabiltza. Produktua eta produktua lantzeko modua dira aurrera begira etengabeko hobetze prozesuan dabilen familia enpresa honen oinarri sendoak. Arrantzaren inguruan beti bizi izan den familia enpresa da. Gaur Oihana eta Ainhoa dira Sorkunde eta Sabin izeba-osabek 1999an sortu zuten enpresan testigua hartu dutenak. Oihana eta Ainhoarekin bildu gara solasean, eta amaitu baino lehen, Sorkunde elkartu zaigu bere ikuspuntua ere partekatzeko.\nNola sortu zen Maisor?\nGure familia beti bizi izan da itsasoa eta arrantzaren inguruan. Aitona eta gure aita barkuan, arrantzan. Amona, arrainaren salerosketan maiorista moduan. Bera izan zen gaur egun ekintzaile deitzen dugun horren eredu garbia. Irizabal enpresa sortu zuen beste bazkide batekin. Bisio gaitza zuen, bai salerosketaren inguruan bai arraina kontserbatzeko modu desberdinak bilatzeko ekinean. Garai hartan maiz ikusten ez zen bisioa. Eta hazi hartatik ondorengoak.\nIzeba Sorkundek jarraitu zuen bere lana Irizabalen. Gabonetan urtero, bezeroentzat antxoak salazoian prestatu eta opari gisa bidaltzen zizkieten. Oso preziatuak bihurtu ziren bezeroen artean, eta orduan konturatu ziren Getarian tradizioa zuen produktuak, Getaritik kanpo ere oso onarpen ona izan zezakeela. Eta bai eduki ere. 1999an Maisor zabaldu zuten izeba Sorkunde eta osaba Sabinek eta gaur hemen jarraitzen dugu.\nEta zuek, Oihana eta Ainhoa, noiz hasi zineten Maisorren lanean?\nBeti egon gara Maisorri lotuak. Gaztetan hemen izan genuen gure lehenengo lana (oporretan, asteburutan,…). Gero beste lanetan ibili ginen, beste sektoretan. 2013an izeba Sorkunde errelebo bila hasi zen. Famili enpresa honekin jarraitzeko proposamena egin zidan (Oihana) eta ordutik hemen nabil. Duela urte bete Ainhoa ere hemen hasi da eta Beñat lehengusua ere produkzio lanetan dabil. Orain 9 pertsonak egiten dugu lan Maisorren. Denak Getarikoak.\nDendara sartzean arreta gehien erakartzen duena, produkzioan lanean begibistan ikustea da.\nGuk produktu zaindu eta ona saltzen dugu. Maisor kalitatea da eta kalitatea arrain onak eta lan egiteko moduak ematen digu. Kalitatea dastatzeaz gain ikusi ere egiten da. Horregatik, portuan bertan egotea eta lana begibistan egitea erabaki genuen hasieratik.\nGaur lana begibistan egitea normalagoa da, moda berria edo, baina guk sortu zenetik dugu hau horrela. Trasparentzia Maisorren filosofiaren zati garrantzitsua da. Trasparentziak listoia altu jartzen digu, baina tranparik ez dagoela erakusteko modu bikaina da. Gure produktua dastatzen duenak, atzetik dagoen produktu eta lan egiteko modu honen kalitatearen ondorioa topatzen du.\nGuk Getariko lau arrantza kanpainekin bakarrik egiten dugu lan: berdela, antxoa, hegaluzea eta sardina. Lehengai ona da gure zutabe nagusia, eta hor arrainaren inguruan dugun ezagutza handiak asko laguntzen digu: produktu ona ondo erosi behar dugu.\nBehin erositakoan, artisau lana da. Produktua delikatua da, ondo zaintzen ez bada, azkar galtzen du bere kalitatea, eta lana eskuz egiten da. Lan horri ahalik eta etekin hobea ateratzen saiatzen gara. Horretarako datu asko bildu eta interpretatzen ditugu. Adibidez tenperatura desberdinetan lan eginda zein etekin lortzen dugun… eta beti gaude hobekuntzen bila. Neurtzen ez dena ezin da hobetu eta hobekuntza txiki horiek laguntzen digute gure produktuaren bikaintasuna denboran zehar mantentzen.\nZein bezero mota dator zuen produktuaren bila?\nDendara, batez ere kontsumitzaile partikularrak. Alde batetik bertakoak, egun berezitako bazkarientzat produktu onaren bila datozenak eta bestetik, turista asko ere etortzen dira. Souvenir moduan eramateko produktu ona da, baino gero eta gehiago, etxera eraman ordez, bertan kontsumitu nahi dute, bertako gastronomiaz gozatu.\nBestalde, guretzat jatetxeak ere oso bezero garrantzitsuak dira. Bai Getarikoak bai Donostikoak ere. Baina gero eta gehiago, jatetxe frantsesak ere bai. Gu beraiengana hurbiltzen saiatzen ari gara baina askotan aurre hartu eta beraiek ere zuzenean gu kontaktatzen gaituzte. Lehen bitartekoen bidez egiten zen, baina gero eta gehiago, zuzenean ekoizle espezializatuak bilatzen dituzte. Guretzat oso esperientzia ona izaten ari da.\nDenda espezializatutan ere saltzen dugu gure produktua, eta gero eta garrantzi handiagoa hartzen ari den online bezeroa. Produktu onen bila dabiltzan xibaritak. Antxoa on bat bilatzen ari direnak edo eta fetxa berezitarako produktu on horren bila dabiltzan pertsonak dira. Batez ere Madril eta Bartzelonatik datoz eskariak, eta gero eta gehiago, Frantziatik. Frantzian produktu ona baloratzen dute, arrain kultura dago, eta ez dago bertako ekoizlerik. Kalitatezko arrain kontserba baloratzen dute, eta kalitate hori ordaintzeko prest daude.\nZuen produktua ez dugu supermerkatu eta denda handitan topatuko\nEz, ez gaude eta ez dugu egon nahi ere. Gure produktua delikatua da, ondo zaindu ez gero, errez galtzen du kalitatea, eta denda handietan antxoak nola saltzen dituzten ikusten dugunean ez zaigu gustatzen. Gure produktua berezia da, eta kalitate hori baloratzen dakienari zuzentzen diogu gure eskeintza.\nTxikiak gara eta baliabide murriztuak ditugu, baina argi dugu gure lana eta indarrak non jarri behar ditugun. Ezin dugu goi kalitatezko produktua edozein modutan saldu. Hori ez da Maisor.\nAtzera begira, zein esango zenuteke izan direla hartutako erabaki garrantzitsuenak?\nAsko dira, baina hasieratik portuan egon eta tailerra begibistan jartzeko apostua berebizikoa izan da guretzat. Izaera argia eman digu.\nBestetik, 2009an interneten saltzen hastea. Ordutik ona asko aldatu da bai internet, bai erosteko modua, eta guk ere pila ikasi dugu. Gainera, Ainhoa gurekin dagoenetik, apustua sendoagoa da.\n2014ko irudi aldaketak ere ate pila bat ireki dizkigu. Alimentazio sektorean irudia oso garrantzitsua da eta guri irudi berriak kalitatea eta artisau lana eguneratutako enpresa baten irudiarekin elkartzeak indar berria eman digu.\nBezeroen nahietan aldaketarik ikusi duzue azken urteetan?\nBai, interneten bidez Getariko portutik mundura zabaldu gara. Zuzentasuna eta gertutasuna eman digu. Lehen askoz lokalagoa zen negozioa, gaur Madril, Bartzelona edo Frantzian saltzea erreza da guretzat. Eta zuzenean egiten dugu, bitartekaririk gabe. Harreman zuzen horrek gure produktuaren kalitatea zaintzea errezten digu.\nDendan bezeroekin egunerokotasuna eta harreman zuzena dugu eta horrek informazio asko ematen digu. Horrela, azken urteetan produktua aurkezteko modu berriak aurkitu ditugu. Ontzi mota desberdinak, tamainu desberdinak,…\nProduktu eta formatu mota desberdinak saltzeaz gain, duela 3 urte, bisita gidatuak eta tailerrak ere ematen hasi ginen. Produktua erosteaz gain, prozesuak ere jakinmina pizten zuela konturatu ginen. Turistengan bai, baina batez ere bertako jendearengan. Horrela, bisitetan, produktua nola egiten den ikusi ondoren, txakolinarekin maridatuta gure produktuaren dastatzen dute. Eta tailerretan, produktua nola egin ikasten dute. Askok bere etxean ikusi dute, baina ohitura galdu egin da, eta nostalgia punttu horrekin, berriz ere antxoak salazoian nola prestatu ikasi nahi dute. Oso erantzun ona izan dute bai bisitek bai tailerrek ere.\nGaurdainoko bidea aldapatsua izan da?\nAspertzeko tarterik ez dugu izan. Txikiak gara eta baliabide murriztuak ditugu. Hauekin moldatu eta ahal den etekin hoberena ateratzea da erronka. Adibidez, merkatu irekitzeko ate asko jo behar ditugu baina ez dugu komertzialik, gu geu gera dena egiten duguna. Sanitate edo administrazio aldetik, txiki izan arren guretzat exigentziak handientzako bezela dira, eta ezin lasaitu.\nBestalde, sektoreak bertan dituenak: kanpaina batetik bestera egoera asko aldatzen da, kopuruak, kostuak,… eta merkatuak markatuta ditu bere prezioak. Gure sektorea ez da erreza, produktu bizia da, eta itsasoak ez du errez jartzen.\nAdibidez, Prestigen hondamendia gertatu zenean guretzat oso oso zaila izan zen. Sekulako egurra eman zigun. Arrainik ez zegoen Kantauri itsasoan. Nola esan kanpoko arrainarekin lan egingo genuela? Baziren hemengo arraina saltzen zutela ziotenak, baina nola? ez zegoen arrainik eta. Guk, nahiz eta kosta, garbi jokatzea erabaki genuen. Orduan gogorra izanzen, oso, baina gero berriz hemen antxoa azaldu zenean, guretzat lasaitu ederra izan zen, eta gure irudia indartuta geratu zen.\nEta ekintzaile prozesu honek, zer erakutsi dizue zeuen buruari buruz?\nAsko, oso aberasgarria izan da. Motibazio iturri ikaragarria da: bizi duzuna, ezagutzen duzuna, familiakoa dena, sinisten duzuna da… gure familiako ohitura eta pusketa bat da eta horri jarraipena ematen ari gara. Nik ez dut perfil komertzial berezirik, baina sinisten dutenez, transmititzen dutela diote. Nabari da benetakoa dela.\nEta enpresa aldetik pila bat: arlo denak ikutzen dituzu, eta pila ikasi. Batzutan denetatik dakidala baina ezertan ez naizela espezialista iruditzen zait. Oso aberatsa da, nekagarria ere bai, baina aberatsa.\nHala ere, erronka handienda pertsonen kudeaketa da. Nola espektatiba desberdinak, bakoitzaren gora-beherak eta beharrak eta guzi hori negozioak behar duenarekin kudeatu… eta hori 9 bakarrak garela eta oso talde ona osatzen dugula. Aberasgarria da, baina benetako froga.\nEta konpentsatzen du?\nBai, argi eta garbi bai, nahiz eta badiren “ezin dut gehiago” esanez bukatzen dituzun egun puntualak. Baina bai, oso oso aberasgarria da, eta aspertzeko ez dugu denborarik, beraz, aurrera jarraitzeko asmoz gabiltza.\nUne horretan izeba Sorkunde iritsi da, eta berarekin ere Maisorri eta etorkizunari buruz izateko aukera izan dugu…\nMerkatuan aukera bat aprobetxatzeko aukera ikusi zenuen…\nBai, produktua probatzera eman eta denei gustatzen zitzaien. Baina atzean dagoen lana ez zen ikusten. Horregatik, argi izan genuen hasieratik: portuan, produktu ona eta dena begibistan.\nOrdutik ona asko aldatu da?\nGizartea aldatu da, teknologiak dena aldatu du eta gazte jendea hori aprobetxatzeko prestatua dago.\nNik arrainarekin laguntzen diet, beti hor gaude produktu ona aukeratzeko (eta generoa asko ezagutzen dugu, beti arrantzaren inguruan bizi izan gara eta) eta kontserbazioari buruz dudak argitzeko.\nBestalde, hilobek gogoa eta indar berriak ekarri dituzte Maisorra, beti aurrera begira. Beldurrik ez. Guk batzutan egoera beltz ikusten dugu, baina beraiek alde positiboa aurkitzeko gaitasuna dute, gauzak oso ondo egiten ari dira. Guk listoia gure buruari altu jarri diogu hasieratik, horri eusteko lan asko eta ongi egin beharra dago. Ondo egiten ari direnaren froga, ez nabilela hemen bueltaka eta galdezka.\nNik lehengo jakintza eta egiteko moduak dakizkit, eta hortan laguntzen diet, beraiek egiteko modu berriak eta ideia berriei irekiera ekarri dute. Hori da ezkontzarik onena, lehengo eta gaurko gaitasunak biltzea.\nLasai eta harro nago, ikusita jarraipena baduela eta gainera ondo egiten ari direla.Zer gehiago eskatu?\nOhiana, Ainhoa, zerbait esateko izebari?\nEskerrona, ematen digun laguntza eta konfidantzarengatik. Berak arraina eta negozioaren inguruan asko daki. Eguneroko gaietarako ez naiz berari deika ibiltzen, baina erabaki garrantzitsuetan bere ikuspuntua ere eduki ahal izatea eskertzekoa da.\nGure familiaren istorioari jarraipena ematenari garela jakinda pozik gaude.Oso pozik.\nEskerrik asko Ohiana, Ainhoa eta Sorkunde,\nzuen lana eta ekimenari esker\nPrevious PostMaider Lasa – La Oveja Latxa\nNext PostItziar eta Onditz Eizagirre – Talai Berri Txakolina


Bilbon, udaltzaingoak eta Ertzaintzak euren aurreiritzi eta estereotipoak plazaratzen dituzte - FeministAlde!\nOrain dela egun batzuk Bilbon jazotako gertakari larriak salatzen dituen testigantza hau jaso dugu. Gertatutakoa zabaldu nahi dugu eta Bilboko Udalari eta Ertzaintzari azalpenak eta erantzukizunak eskatzen dizkiegu.\nPolitikariek erakundeetatik indarkeria matxistaren alorrean egiten dituzten gauza txikiak sutsu defenditzen dituzte eta gainera indarkeria matxista asko arduratzen dien arazo bezala saltzen digute.\nBilbobusak arrisku egoerak ekiditeko geltokien artean geldituko direla ozenki azaltzen diguten bitartean, (oraindik neurria martxan jarri gabe), Bilbon, zaurgarritasun egoeran zegoen emakume baten aurrean, udaltzaingoak eta Ertzaintzak euren aurreiritzi eta estereotipoak plazaratzen dituzte arriskutsua eta agian delitua izan zitekeen egoera baten aurrean.\nAztertu ezazue partekatzen dugun kontaketa eta azaldu eta argitu diezagutela:\nZein da Udaltzaingoak eta Ertzaintzak jarraitu beharreko protokoloa holako egoera baten aurrean?\nZer nolako formakuntza eta prestakuntza daukate mota horretako egoera baten aurrean aurreiritzi eta estereotipoekin erantzuten duten agenteek?\nHau da poliziak emakumeak “babesteko” duen konpromisoa?\nHauek al dira Bilboko Udalak indarkeria matxistaren aurka jartzen dituen neurriak?\nAzalpenak exijitzen ditugu, eta horietaz gain baliabideak, profesionaltasuna eta koherentzia eskatzen ditugu indarkeria matxistaren arloan bultzatzen dituzten neurrietan.\nUrtarrilak 14, goizaldeko 05:00ak inguru. Maiatzaren Biko kalean behera gindoazen lagun talde bat, eta Naxa kalearekin izkina egiten duen puntura heldu ginenean zeharo larria iruditu zitzaigun zerbait ikusi genuen: hiru gizonezko, hauetariko batek konorterik gabe zegoen emakumezko bat gainean zeramala.\nLagunok elkar begiratu eta argi ikusi genuen hura arraroa zela eta zerbait egin beharra geneukala, beraz hirukotearengana hurbildu eta ahal modura hauek atxikitzen saiatu ginen. Ea dena ondo zioan eta laguntzarik behar ote zuten galdetu genien bidean aurrera egitea oztopatzen genien bitartean, eta hauek Maiatzaren Biko kaleko bazter batean eseri ziren ezinbestean.\nHasieran interesa besterik erakusten ez zuten gure galderen (ea neska ondo zegoen, laguntzarik behar zuten, …) aurrean hirukoteak adierazitako jarrera nabarmen iheskorraren aurrean egoera hartan zerbait oker zebilela geroz eta agerikoagoa egin zitzaigun, eta segidan hasi ginen akusaziozko galderei bide ematen: neska hura nor zen, zergatik zegoen egoera horretan, beraiek zeintzuk ziren, etab. Konorterik gabe zegoen emakume hari abusu egiten ari zirela uste genuela argi geratu zenean hauek urduri jartzen hasi ziren eta kontua leundu asmoz broma tonuan erantzuten hasi ziren: neska beraietako baten bikotekidea zela, ezer ez zela gertatzen, etab. Gutako bat, tarte horretan, neska geureganatzen ahalegindu zen, baina gizonek indarrez kendu zioten hau besoetatik. Egoera usain txarra hartzen hasia zen horretan Udaltzaingoaren autoa ikusi nuen aldapan behera, eta bidera atera nintzen hauei geratzeko eskatuz. Gidariaren leihatilara hurbildu eta gertatzen ari zena kontatu nion, mesedez esku hartu zezaten eskatuz. Baina hauek autotik atera, gizonezkoei neska hura zein zen galdetu, entzun nahi zuten erantzuna entzun (neska beraietako baten bikotekidea zela, alegia) eta kontua bukatutzat ematera mugatu ziren. Hori gutxi ez eta, hura horrela utzi ezin zutela aurpegiratu genienean “pelikula gehiegi ikusten ditugula” jaurti zigun autoa gidatzen zuen udaltzaingoak bidean aurrera egin aurretik.\nUdaltzaingoa abiatu ostean, hiru gizonezkoek oraindik ere konorterik gabe zirauen emakumea berriz ere gainean hartu eta Maiatzaren Biko kalean bertan zegoen auto baten atzealdean sartu zuten. Gure muturren parean ikusi genuen nola beraietako bat gidariaren eserlekuan jarri eta autoan abiatzen zen, beste biak San Frantzisko kalerantz alde egiten zuten bitartean.\nAutoaren matrikula jaso eta Ertzaintzari deitu genion, hiru aldiz deitu ere, iruditzen baitzitzaidan ez nindutela serio hartzen eta ez zeukatela kontu harekin ezer egiteko asmorik. Bigarren deian erantzun zidatenak argi utzi zidan beraien hipotesia, erantzuna, hitzez hitz, halako zeozer izan baitzen: “zer nahi duzu guk egitea tipa hori parrandan atera eta zeharo mozkortzen bada, beronen bikotea berau zaintzera behartuz”. Hirugarren deiarekin ere lasai geratu ez ginenez, etxera abiatu aurretik komisalgotik pasa eta salaketa jartzea erabaki genuen. Eta gaur arte.\nSalagarria deritzogu bai Udaltzaingoak zein Ertzaintzak erakutsitako jarrera, uste baitugu artatu gintuztenetako inork ez zeukala indarkeria matxisten aurrean esku-hartzeko protokoloen gaineko ideia zipitzik ere. Konorterik gabe dagoen eta berarekin dauden hiru gizonezkoekin gordetzen duen harremana argia ez den emakume baten zaurgarritasun egoera honen aurrean bere bikotekidearen zaintzapean dagoen mozkortutako emakume bat besterik ez delako hipotesiarekin kasua alde batera uzteari serioa deritzogu oso.\nEz da onargarria halako gertaera batean aurrean bakarrik ni, salaketa jartzen duen norbanakoa, identifikatu araztea eta salatzen zen gertakariak barnebiltzen zituen gainontzekoei identifikatzeko ez eskatzea. Onargarria ez den modura halako kasuak salatzeagatik pelikula gehiegi ikusten dituen histerika bat zarela entzun behar izatea. Zer esanik ez, gertakariaren berri ematerakoan Ertzaintzako agente batek aurreiritzi matxistei bide eman eta parrandan atera eta zeharo mozkortzeagatik neskari errua botatzearen gainean, bere bikotekide koitadua hau zaintzera behartu duela ondorioztatuz.\nEta guztiaren gainetik, ez da onargarria, inolaz ere, larritasun ikaragarrizkoak izan daitezkeen indarkeria kasuen aurrean legalki esku-hartze ahalmena daukatenek erasotzaileekin erasotuarekin baino gehiago enpatizatzea, bilakaera benetan zorigaiztozkoa izan dezaketen gertakariei eman beharko litzaieken garrantzia apurrik ere eman gabe.\nBizkaiko SOS Arrazakeriaren jakinarazpena: Amaitu behingoz poliziaren abusu eta indarkeria arrazistarekin!\nalegazioak Ane Garay antimilitarista autodefentsa bakeportua berdintasuna Bilbo bilboko udala CEAR ciberfeminista COVID19 Durango ekofeminismoa emakumeok planto Emakunde explotación sexual feministak fronteras gerraren aurka greba greba feminista hitzaldia huelga igualdad Iruña Jardunaldi Feministak justizia patriarkala La manada M8 machitrolls manifestazioa migrantes mugimendu feminista nosotras paramos pandemia Pikara politika publikoak políticas públicas Refugiadas Salda badago San Fermines Sinisten Dizugu trata violencia Zaintzak


Bilboko manifestazioaren atarian, presoen auzia izan dute hizpide - Uztarria (Azpeitia)\nBilboko manifestazioaren atarian, presoen auzia izan dute hizpide\nETAren armagabetzearen ondoren, presoekin zer? izenburupean solasaldia eskaini zuten atzo, asteazkena, Enekoitz Esnaola kazetari eta Luhuso. ETAren armagabetze zibilaren kontakizuna liburuaren egileak eta Anaiz Funosas Bake Bideaneko kideak. ETAren armagabetzearen ondoren presoen auzian egin daitezkeen urratsez aritu ziren hizketan Esnaola eta Funosas, eta Oihana Elduaien kazetariak egin zituen moderatzaile lanak. Dozenaka lagun bertaratu ziren Sanagustin kulturgunera.\nAzpeitiko Sarek antolatu zuen hitzaldia, larunbatean Bilbon egingo den manifestazioaren atarian. Hain zuzen ere, euskal presoen eskubideen aldeko manifestazioa La Casillatik abiatuko da 17:00etan, Prest gaude. Etsamos dispuestos lelopean.\nManifestaziora joateko autobusak antolatu ditu Azpeitiko Sarek. Bi ordutan aterako dira autobusak anbulatorioaren aurretik: 10:00etan eta 16:00etan. Goizean aterako den autobusa gauerdian itzuliko da herrira, eta joan-etorria ordu horietan egiteko Orkatz kultur elkartean eman daiteke izena. Aldiz, arratsaldeko autobusa manifestazioa bukatzean bueltatuko da Azpeitira, eta Orkatzen, Nizan eta Urola Expressen eman daiteke autobus horretarako izena.\nUztarriak joan zen astean kaleratutako urtarrileko aldizkarian Enekoitz Esnaola kazetariari elkarrizketa luzea egin dio, Luhuso. ETAren armagabetze zibilaren kontakizuna liburua aitzakia hartuta.


San Joan ermitara - Dorrao - Guaixe.eus\nSan Joan ermitara\nGuaixe 2019-06-21 12:42\nDorrobarrak San Joan ermitaren inguruan.\nNenau despopulatuko eliza zen gaur egun San Joan ermita, Dorraora joateko bidegurutzearen ondoan dagoena. Igandean eta astelehenean han elkartuko dira dorrobarrak. Igandean, 19:00etan, ermitan bezperak eta arrosarioa izanen dira. Ondoren kontzejuak auzatea eskainiko die elkartutakoei. Gazta, ogia eta ardoa ez dira faltako. Gaua sartu aurretik autobus geltoki inguruan sua piztu eta han ibiliko dira saltoka.\nAstelehenean, 10:30ean, ermitan meza izanen da eta handik atera ondoren, auzatea. Ermita, atzera ere, irailaren 7an zabalduko da, San Juan txiki kofradiaren egunarekin. Baina hura iritsi aurretik, San Joan ospatzeko, Itur-aldea elkartean gosaria eta bazkaria izanen dira astelehenean. Dorraoko Kontzejuak, ohiturari segituz, herriko etxe bakoitzeko pertsona bat gonbidatuko du bazkarira. Etxeren batetik bakarren batek gehiago joan nahiko balu, berak ordainduta joan beharko luke.


Serie motorra - Wikipedia, entziklopedia askea.\nSerie motor elektrikoa.\nSerie motorra edo serie kitzikapen motorra, korronte zuzeneko motor elektrikoa da, non haril induzitzaileak eta haril induzituak seriean konektatuta daude elkarren artean, hau da, bietatik intentsitate berak zirkulatzen du.\nMotor honen ezaugarri nagusiak honako hauek dira:\nHutsean dabilenean, enbalatu egiten da, korronte zuzeneko motorren abiadura handitu egiten delako induktoreko fluxua gutxitzean, eta motor mota honetan fluxua gutxitzen da abiadura handitzean, induktoreko eta induzituko intentsitatea berdina delako.\nPotentzia ia konstantea da edozein abiadura erregimenetan.\nTentsioaren aldaketak gutxi eragiten diote, tentsioaren igoerak korrontearen igoera eragiten duelako, eta serie motorrean, honek fluxuaren igotzea eragiten du, xurgatutako intentsitatea egonkortuz.


Neuropsikologia funtzio gorenen arteko erlazioak eta egitura zerebralak ikasten dituen psikologiaren adarra da.\nNeuropsikologiak, neurozientzien alorrean, jokabidearen prozesuen eta garunaren arteko erlazioak aztertzen ditu. Psikologiaren arteko elkargune bat da eta azken urteetan neurologiak berritutako bulkada jaso du zientzia kognitiboetako (psikologia kognitibo, adimen artifizial, hizkuntzalaritza), zientzia neurobiologikoetako (neuroanatomia neurokimikoko, neurofisiologiako) eta neuroirudi-teknikekiko leherketa teknologikoko garapen hazkorretarako. Neuropsikologoak hartzen duten diagnostiko eta arazo kognitibo, jokabidearen eta emozional haien tratamenduko, ahal dira atera funtzionamendu zerebral arruntari eragiten dioten prozesu desberdinetarako.\nZer dira funtzio kognitiboak?Aldatu\nZer pazienteekin tratatzen da Neuropsikologia?Aldatu\nMaiztasun handiagoarekin tratatzen dute arazo neurologikoekin, garezur traumatismoa, istripu baskularra, tumore zerebralak, Alzheimer gaixotasuna, Parkinson gaixotasuna bezala gaixotasun neurodegeneratiboak sar dezaketen eraman handikotara, esklerosi anizkuna, epilepsia, garapenaren patologiak autismoa bezala, etab. Patologia hauek guztiekaldaketa neuropsikologikoekin egin dezakete, profil kognitibo nahiko bereizgarriak aurkeztuz. Bere detekzioak garrantzi handia du tratamendu egokiari aurre egiteko.\nAzken aldian aurkikuntza berrienen artean dago Alzheimer gaixotasunaren diagnostiko goiztiarra, test sentibera eta espezifikoen bitartez egiteko aukera dago, frogatuta dago eraginkortasun terapeutiko handiena dutela (hau, ezin saihestuzko hondatzeko enlentecimiento bat lortzea, da) gaixotasuneko hasierako fasean lortzea dagoenez gero, tratamenduaren aukera handiagoak baimentzen dituen.\nAldaketa kognitiboak suposatzen dituzten gaixotasunetan, diabetesa, hipotiroidismoa, lupusa, bezalako gaixotasunek beste patologia kroniko batzuk daude.


Joanne Chory (1955): klima aldaketa atzeratu nahi duen biologoa - Zientzia Kaiera\nKlima aldaketari aurre egitea da gizateriak duen erronka nagusietako bat. HBOren Years and Years telesail distopikoan, pertsonaietako batek bizi dugun egoera etsigarria azaltzen du bakarrizketa bikain baten bidez: “Bada jendea oraindik esaten duena: ‘Hamar urte falta dira hori gertatzeko’. Baina 30 urte daramatzagu horrela. Ez zaigu denborarik gelditzen. Guztiok dakigu hori. Birziklatu, kanpaina bat egin eta kexatu zaitezke, baina uholdeak eta suteak gertatuko dira, eta goseak egongo gara”. Telesailak etorkizun iluna islatzen du, baina ez da beharrezkoa denboran asko aurrera egitea –seriean halaxe egiten dute– arazo horrek dakarren mehatxua ikusteko. Atmosferan CO2 gehiegi dago gizakiaren jardueraren ondorioz. Baina nola egingo diogu aurre horri?\n1. irudia: Joanne Chory, botanikaria eta genetista. (Argazkia: Salk Institutua)\nBaliteke gakoa “superlandareetan” egotea. Bai, ondo irakurri duzu. Horrela esanda, badirudi Emilio Bueso idazleak Transcrepuscular liburuan sortu zuen munduko izaki batez ari naizela, edo etorkizun distopiko bat irudikatu dudala, baina egia esanda, ez gaude errealitate hartatik hain urrun. Joanne Chory, 2019an Ikerketa Zientifiko eta Teknikoko Asturiasko Printzesa Saria irabazi zuena, egungo landareek baino hogei aldiz karbono dioxido gehiago xurgatu, eta lehorteei eta uholdeei aurre egin diezaiekeen landare bat garatzen ari da. Haren jarduna are esanguratsuagoa da klima aldaketa atzeratu dezaketela kontuan hartzen badugu.\nJoanne Chory biologian graduatu zen Oberlin Collegen (AEB) eta Mikrobiologiako doktoregoa egin zuen Illinoisko Unibertsitatean, 1984an. Lau urteren buruan, doktoretza ondokoa burutu zuen Harvardeko Medikuntza Eskolan. Minutu bakar bat ere galdu gabe, Salk Institutuan hasi zen irakasle laguntzaile gisa. Horren ondotik, 1994an, irakasle agregatua izan zen bertan eta 1998an, ikerketa zuzendari izendatu zuten. 1997an, Howard Hughes Mediku Institutuan hasi zen lanean eta 1999an, San Diegoko Kaliforniako Unibertsitateko biologia zelularra eta garapenaren fakultatean irakasle elkartu izendatu zuten. Halaber, iaz Asturiasko Printzesa saria jaso zuen landareen biologia arloari egindako ekarpenagatik: “Landareak aldaketa klimatikoaren aurkako borrokan eta dibertsitate biologikoaren defentsan garrantzitsuak dira”.\nEgun, Salk Institutuko Plant Molecular and Cellular Biology laborategiko zuzendaria eta Howard Hughes Mediku Institutuko ikertzailea da. Haren ikerketek genetika molekularra dute abiapuntu; oro har, landareek euren inguruari nola erantzuten dioten aztertzen du: argia nola jasotzen duten, nola sortzen dituzten hazkuntza-hormonak, eta estres hidrikoari nola erantzuten dioten. Azken batean, ingurumen-baldintza desberdinen aurrean, landareen erantzun molekular eta genetikoak ikertzen ditu.\nSuberina da gakoa\n25 urte baino gehiagotan, esperimentu mordoa gauzatu du. Horien artean nabarmentzekoa da landareek karbono dioxidoa hartzea eta biltegiratzea, eta baldintza klimatiko desberdinetara egokitzea lortu nahi duen ikerlana. Karbono-erretentzio sistema honetan, suberina izeneko biopolimeroa ei da giltza.\n2. irudia: Arabidopsis thaliana landarea. (Argazkia: Alberto Salgero – CC BY-SA 3.0 lizentziapean. Iturria: Wikimedia Commons)\nLandareek produktu natural hori sortzen dute, sustraietan aurki daitekeena, hain zuzen. Modu honetan, xurgatu duten karbonoa egonkortu eta onura ekarriko dien zerbaitetan bihur dezakete. Ildo honi jarraiki, Choryk hitzaldi batean azaldu zuenez, landareek suberina gehiago sortu behar dute eta “are eraginkorragoak bilakatu”. Horretarako, hiru “superbotere” behar dituzte: biopolimero horren kantitate gehiago sortzea, sustrai gehiago edukitzea eta horiek sakonagoak izatea. Ezaugarri horiek guztiak konbina daitezke landare bakar batean eta hain zuzen ere, horixe bera ari dira probatzen Arabidopsis thalianarekin. Helburu hori lortuta, hamar urte barru laborantza-landareekin gauza bera egitea da asmoa.\n“Superlandare” horiek sortzeaz gain, Choryk zuzentzen zuen taldeak ikusi zuen landareek hormona esteroide bat ekoizten eta horri erantzuten diotela, euren azken tamaina kontrolatze aldera. Ikerketa genetiko batean, landare-hormonen seinalizazio-sistema oso bat mapeatu zuten. Horrela, esteroideak atzemateko paradigma berri bat zehaztu zuten, gizakiarenaren aldean desberdina dena.\n3. irudia: Joanne Chory ikertzailea 2017an. (Argazkia: Wikipedia – CC BY-SA 4.0 lizentziapean)\nEra berean, Arabidopsis thaliana landare-espezieak dituen 30.000 geneen %90 eguneko une berezi batean nabarmenki espresatzen direla ohartu ziren ikertzaileak. Informazio hori baliagarria izan liteke nekazarientzat eta baita klima aldaketaren ondorioei eraginkortasun handiagoz aurre egin ahal izateko ere. Horretaz gain, fitokromoaren papera eta fotosintesian parte hartzen duten geneen koerregulazioari buruz gehiago jakiteko aukera eman du aurkikuntzak.\nLandareen ezagutza saritzea\nChoryren zientzia-bideak eman ditu fruituak, sarien itxura izan badute ere. Horien artean, azpimarratzekoa da Breakthrough Prize Saria (2018), eguzki argia energia kimiko bihur dadin, landareek euren hazkundea, garapena eta zelula-egitura nola optimizatzen dituzten aurkitzeagatik jaso zuena. Horrez gain, Genetikako Gruber Saria (2018), eta Emakumeak Zientzian izeneko L ‘Oréal-UNESCO Saria (2000) irabazi zituen. 2012an, AEBtako genetika elkartearen domina jaso zuen. Ezin dugu ahantzi Royal Society eta Frantziako Zientzien Akademiako kide atzerritarra dela eta 1998tik aurrera, Estatu Batuetako Arteen eta Zientzien Akademiako, eta Ameriketako Estatu Batuetako Zientzien Akademia Nazionaleko kide ere badela.Choryk landareen munduan orbitatu du bere bizitza osoan zehar. Protagonistak berak behin adierazi zuenez, “CO2 xurgatzeko makina bikainak dira [landareak]. Eta primeran egiten dute lan hori, 500 milioi urte baino gehiago daramatzatelako horretan“. Apika, Years and Years gisako telesailek irudikatzen duten etorkizun beltza alda genezake. Apika, garaiz gabiltza bide zuzena aukeratzeko.\nEFE VErde, Joanne Chory, Premio Princesa: Una solución a la crisis climática estaba a simple vista, 2019ko ekainaren 6a.\nEFE Oviedo, Las biólogas Joanne Chory y Sandra Myrna Díaz, Premio Princesa de Asturias de Investigación, 2019ko ekainaren 5a.\nSalk Institutua, Joanne Chory.\nMujeres con ciencia, Superplantas que podrían retardar el cambio climático, 2019ko maiatzaren 19a.\nArgitalpen-data: 2020/09/18 · Atala: Emakumeak zientzian, Kolaborazioak\nFotosintesiaren bitartez, guk atmosferara isuritako karbono dioxidoaren zati bat xurgatzen dute landareek. Klima aldaketa kontrolatzeko borrokan, hori lagungarria izan zitekeela […]\nEuropako Arkeobotanika arloko espezialistarik onenetarikoa izan zen Lydia Zapata Peña doktorea. Arkeologoa izateko asmoz, Deustuko Unibertsitatean hasi zen bere ibilbidea […]


Martxan da Esklabetako eraikinean alokairu sozialerako 48 etxebizitza eraikitzeko obren lizitazioa - Azpeitia - uztarria.eus\nMartxan da Esklabetako eraikinean alokairu sozialerako 48 etxebizitza eraikitzeko obren lizitazioa\nIhintza Elustondo 2020-10-27 11:56\nLizitatzaileak 48 apartamentu eraiki beharko ditu, gehienez ere 30 hilabeteko epean. Obrak 6.472.859,76 euroko hasierako aurrekontua du, eta interesatuek azaroaren 22ra bitartean izango dute proposamenak aurkezteko epea.\nEsklabetako eraikinean alokairu sozialeko etxebizitzak eraikitzeko tramiteak aurrera doaz, eta Azpeitiko Udalak jakinarazi duenez, martxan jarri dute obren lizitazioa. Obrak 6.472.859,76 euroko hasierako aurrekontua du, eta interesatuek azaroaren 22ra bitartean izango dute proposamenak aurkezteko epea. Lizitatzaileak 48 apartamentu eraiki beharko ditu, gehienez ere 30 hilabeteko epean.\nAzpeitiko Udalak eta Eusko Jaurlaritzaren Etxebizitza Sailak sinatuta dute Esklabetan alokairurako etxebizitzak eraikitzeko hitzarmena. Obren tramitazio guztia egin ostean, prozesua exekuzio fasean sartu da, eta lizitazioa jarri dute abian.\nNagore Alkorta alkatearen arabera, "oso garrantzitsua" da obrak lizitatzera atera izana herriarentzat: "Tramiteen fasetik exekuzio fasera pasatu gara. Gauzak ondo bidean, etxeak eraikitzeko obrak hilabete gutxiren barruan hasiko dira. Pozteko albistea da hori". Hark azaldu duenez, eraikiko dituzten etxeek etxebizitza publikoaren eskaintza osatuko dute: "Inbertsio garrantzitsua izango da, etxebizitza beharrari, eta, batez ere, gazteen emantzipaziorako etxebizitza beharrari erantzungo diolako".\nEsklabetako eraikina udalarena da 2013az geroztik, Hiri Antolamendurako Plan Orokorra onartu baitzuen erakundeak urte horretan. Alokairu sozialera bideratuko den guneak, guztira, 7.951 metro koadro ditu, eta etxebizitzak egiteaz gain, ingurua ere urbanizatuko dute.


"Santiago Onaindia" ikerketa bekarako deialdia - Nontzeberri\nHasiera/LITERATURA/“Santiago Onaindia” ikerketa bekarako deialdia\nAmorebieta-Etxanoko Udalak, Ametx Erakunde Autonomoaren bitartez, euskal literaturaren alorrean ikerketa sustatzeko xedez Santiago Onaindia Ikerketa Bekaren 16. edizioari dagokion deialdia egin du. Bekaren zuzkidura 12.000 eurokoa izango da\nLiteratur ikerketarako Santiago Onaindia beka honetan lanen bat aurkeztu nahi baduzue, adi honako baldintzei: Banaka nahiz taldean aurkeztutako proiektuak izan daitezke hautagai. Bigarren kasu horretan, proiektuaren zuzendari-arduraduna izendatuko da, taldearen ordezkari izan dadin.\nLanak originalak eta argitaratu gabeak izango dira. Euskal literaturaren alorreko ikerketa-lan hauek euskaraz aurkeztuko dira. Lana gauzatzeko epea, gehienez jota, urtebetekoa izango da, esleitu eta onartzen denetik zenbatzen hasita.\nEgingo den lanari buruzko txostena bidaliko da, honakoak azalduz: lanaren interesa; luzera edo iraupena, ikerketa-lanen epeak, erabiliko den metodologia, lan-zentroak, eta bitartekoak.\nDokumentazioa aurkezteko epea irailaren 13an amaituko da.\nXehetasun guztiak: Ametx.\nEuskal Herriko objektu tradizionalaren lehiaketa


Elikagaien tratamendu higienizatzaileak | Consumer\nElikagaien tratamendu higienizatzaileak\nElikagaien kontserbazioa luzatzeko prozesuek egonkortasun handiagoa ematen diote hondamen fisikokimiko eta mikrobiologikoari.\nProduktu baten elikadura-segurtasuna bermatzeko eta haren bizitza erabilgarria baldintza egokietan luzatzeko, beharrezkoa da elikagaiari zenbait tratamendu ematea, haren kalitate organoleptikoari eta nutrizionalari eusteaz gain, kalitate higieniko-sanitarioa ziurtatzeko. Tratamendu higienizatzaileak dira, patogenoak izan daitezkeen mikroorganismo guztiak ezabatzea helburu dutenak. Gainera, gaixotasunak sortzen ez dituzten arren produktuaren ezaugarriak alda ditzaketenen ugalketa mugatzen dute.\nElikagaiak produktu galkorrak dira, hau da, denborarekin aldatu eta hondatu egiten dira eta jatorrizko ezaugarriak (zaporea, usaina, itxura eta, batzuetan, osasunerako kaltegarriak diren organismoak eta substantziak garatzen dituzte) galtzen dituzte. Elikagaiak aldatzeko mekanismoak honako hauekin lotuta daude:\nProzesu fisikokimikoak: oxidazioa, zaharberritzea eta ingurumen-parametroekin (argia, hezetasuna, airea…) eta entzima-degradazioko erreakzioekin zerikusia duten beste fenomeno batzuk.\nProzesu mikrobiologikoak: aldatzen ari diren mikroorganismoen ugalketa, elikagaietan agertzen direnak edo kutsatzaile gisa erabiltzen direnak. Mikroorganismo patogenoak (gaixotasunak sortzen dituztenak) normalean aldatzen ez diren arren, elikagaietatik kendu behar dira, elikagaia gaixotasun-iturri bihur ez dadin.\nHaien narriadura mantsotzeko eta egon daitezkeen mikroorganismo patogenoak edo alteratzaileak kentzeko, elikagaiek kontserbazio-tratamendu nahiko edo ez hain agresiboak erabiltzen dituzte, elikagaiaren izaeraren eta erabileraren arabera. Tratamendu horiek elikagaia erabiltzeko epea luzatzen dute, kontsumitzailearentzat arriskurik sortu gabe. Prozesu horiek egonkortasuna ematen diote produktuari, narriadura fisikokimiko eta mikrobiologikoaren aurrean, eta lagundu egiten dute haren propietate sentsorial eta nutrizionalei eusten, eta, horrez gain, mikroorganismo patogenoak ezabatzen dituzte. Hala, bada, elikagaien kontserbazioaren helburu nagusietako bat izan daiteke organismo biziak (mikroorganismoak edo makroorganismoak) desagerraraztea edo murriztea, tratamendu higienizatzaileen bidez.\nMikroorganismo gehienak tenperatura epeletan hazten dira\nElikagaiak kontserbatzeko metodoak prozesu kimikoetan edo fisikoetan oinarritzen dira. Kimikarien artean, gehigarrien erabilera dago, hala nola kontserbatzaileak eta antioxidatzaileak. Horien bidez, produktuaren bizitza erabilgarria luzatu ahal izango da, argiak, beroak edo aireak elikagaietan eragiten dituen aldaketak atzeratuz. Zenbait substantzia kimiko gehitzeak ere ondorio antimikrobianoak ditu, adibidez, kloro bidezko tratamenduak.\nMetodo fisikoek mikroorganismoen garapenarekin bateraezinak diren baldintzak sortzen dituzten teknikak aplikatzen dituzte, eta, aldi berean, mikroorganismoen narriadura moteltzen dute, hala nola, elikagaiaren hezetasuna murriztea (lehortzea, deshidratazioa, liofilizazioa); gatz- edo azukre-kontzentrazioa handitzea; oxigenoa ezabatzea, mikroorganismo aerobioak garatzea galarazten duena (hutsean ontziratzea); airea beste gas batzuekin ordeztea (atmosfera aldatua), eta beste substantzia batzuk desahaztea. Hala ere, mikroorganismoen garapena kontrolatu nahi denean, tenperatura eta, zehazki, beroa, faktore erabakigarria da higienizazio-tratamendu askoren oinarrian.\nMikroorganismo gehienak tenperatura epeletan hazten dira (10-60 °C-an, eta bereziki aktiboa den eremua 20-45 °C-an); mikroorganismo horien garapena, berriz, moteldu egiten da pixkanaka tenperatura baxuetan, eta zerotik behera jaitsi ahala geldiarazi egiten da. Hori gertatzen da, halaber, erreakzio entzimatiko asaldatzaileekin; beraz, elikagaiak kontserbatzeko sistema onak dira hoztea eta izoztea. Hala ere, izozteak mikrobioen “nolabaiteko hilkortasuna” eragiten badu ere, ezin da tratamendu higienizatzailetzat hartu, hau da, elikagai batean egon daitezkeen mikroorganismoak ezabatzen dituen tratamendutzat. Aitzitik, tenperatura altuek (65º C-tik gorakoak) mikrobioak suntsitzen dituzte, koagulazio entzimatikoko mekanismoen bidez, eta mekanismo horiek eragotzi egiten dute haien garapena.\nFaktore horretan, bero bizian, tratamendu termikoak erabiltzen dira. Tratamendu higienizatzaile horien bidez, elikagaien kontserbazioa luzatu nahi da, mikrobio-karga murriztuz eta mikroorganismo patogenoak eta horien esporak (forma erresistenteak) ezabatuz, seguruago egiteko. Tratamendu termikoaren eragin higienikoa tenperaturaren eta denboraren arteko erlazioaren, elikagaian dauden mikroorganismoen kopuruaren eta motaren (besteak baino erresistenteagoak diren mikroorganismoak daude) eta beste termorresistentzia-faktore batzuen araberakoa izango da, besteak beste, pHa. Tratamenduaren tenperatura eta denbora aldatu egingo dira beroak elikagaian duen eraginaren arabera eta batera erabiliko diren beste kontserbazio-metodo batzuen arabera.\nEsterilizazioa tratamendu termiko higienizatzaile agresiboena da. Zenbait kasutan, 20 minutura arte irauten duten 100 °C-tik gorako tenperaturek elikagaiaren nutrizio-balioa eta balio organoleptikoa alda dezakete batzuetan. Produktuaren bizimodu oro desaktibatzea du helburu. Gaur egun, tratamendu mota horren ordez UHT (Ultra-High Temperature) edo uperizazioa erabiltzen da. Prozesu horretan 150 °C-rainoko tenperatura altuak lortzen dira, baina oso denbora-tarte laburretan, bost segundo baino gutxiago. Ondoren, hozte azkarra gertatzen da. Produktuaren balio-bizitza luzatu eta kontsumoaren segurtasuna bermatzeaz gain, askoz ere eragin txikiagoa du produktuaren kalitate sentsorial eta nutrizionalean. Esnea, fruta-zukuak, kremak, jogurtak, zopak eta gisatuak higienizatzeko erabiltzen da.\nPasteurizazioa prozesu leunagoa da, 100 °C-tik beherako tenperaturetan (normalean 70 °C-an), eta aplikatzen den elikagaia kontserbatzen laguntzen du, baldin eta beste kontserbazio-metodo batekin osatzen bada, esnearen kasuan, hoztea. Zenbat eta handiagoa izan tenperatura, orduan eta txikiagoa izango da aplikatzeko denbora, eta alderantziz. Adibidez, elikagai bat 72º C-tan berotzen bada, 15-20 segundo irauten du gutxi gorabehera, eta berehala hozten da 4º C-ra. Tratamendu termiko honen bidez, mikroorganismo patogenoak eta, noizean behin, elikagai termorresistenteak aldatzen dituztenak suntsitu nahi dira, hala nola fruta-zukuak, arrautza eta esnekiak. Nutrizio- eta zentzumen-aldaketa gutxi eragiten ditu, baina esterilizatutako elikagaiek baino askoz ere denbora gutxiago irauten du.\nPasteurizazio azkarra, HTST siglaz ere ezaguna (“High Temperature/Short Time”, tenperatura altua/denbora laburra), zenbait elikagairi mikrobio-populazioak murrizteko aplikatutako prozesu termikoa da. Pasteurizazio-metodo ohikoenetako bat da, eta tenperatura altua aplikatzen da denbora laburrean. Esnekietan (jogurtak eta izozkiak), fruta-zukuetan, muztioan, hortxatan… erabiltzen da.\nNekazaritzako elikagaien industrian, iragazte bidezko higienizazioa beroarekiko bereziki sentikorrak diren produktu likido batzuen (termolabilak) segurtasuna areagotzeko aplikatzen den teknologia da, tratamendu termikoetara jo beharrik gabe. Higienizazio-prozesua elikagai likidoak iragaztearen bidez egiten da, mikroorganismoak poro-tamainaren arabera atxikitzen dituen mintz baten bidez. Fruta- eta barazki-zukuak erabiltzen dira teknika hori lantzeko.\nORDEZKO TRATAMENDU BERRIAK\nEroale bat zeharkatzean energia elektrikoa energia termiko bihurtzen duen printzipio fisikoan oinarritutako berotze ohmikoa.\nElikagaiei mikrouhinak aplikatzea.\nHutsean ontziratutako lehengaien gainean hutsean egostea ontzi termorresistenteetan, denbora eta tenperatura baldintza kontrolatuetan; eskuarki, 100 °C-tik beherakoa izaten da, eta hozte azkarreko fase bat, hozte-tenperaturetaraino.\nDIC (bat-bateko deskonpresio kontrolatua), HTST tratamenduetan oinarritua, baina presioaren erorketa azkar batekin konbinatua.\nBeroa edo teknologia leunak erabiltzen ez dituzten elikagaiak kontserbatzeko metodoak ez dira oso agresiboak, eta freskoen oso antzeko produktuak eskaintzen dituzte, baina elikagaien segurtasunaren arloan bermeak galdu gabe.\nPultsu elektrikoen teknika elikagaiak eremu elektriko bizi baten eraginpean egotean oinarritzen da. Eremu horrek poroak sortzen ditu mikrobio-mintz zelularretan, eta iragazkortasuna aldatzen du.\nElikagaiei 9.000 atmosferako presio handia aplikatzen bazaie, modu uniformean eta denbora aldakorrean, minutu batzuetatik ordu batzuetara bitartekoa, mikroorganismoak suntsitzen dira.\nElikagaien irradiazioak, hau da, izpi edo partikula moduan (normalean gamma edo elektroiak) ezarritako energia-dosien eraginpean modu kontrolatuan egoteak, bakterioak, parasitoak eta intsektuak ezabatzen ditu.\nPultsukako argiaren bidezko tratamenduan, argi-pultsuak edo -distirak ematen dira bata bestearen atzetik, eta espektro bat dute ultramorearen eta infragorri hurbilaren artean, oso iraupen laburrekoa. Hori dela eta, transmititutako energia oso bizia da, nahiz eta prozesuaren guztizko kontsumoa neurrizkoa izan.\nBiokontserbazioa biokontserbatzaile deritzenen eraginean oinarritzen da: elikagaien eta/edo horien bakterioen kontrako produktuen mikroflora natural edo kontrolatua, bizitza baliagarria luzatzen eta segurtasuna handitzen dutenak.\nhigienizantes-eu kontserbazio microorganismos-eu tenperaturak tratamenduak


Bermeoko berbalagunak: 2015/04\nKultura sailak berbalagun taldeetako bi lagun gonbidatuko ditu antzerkira joateko datorren astean, maiatzaren 8an, gaueko bederatzietan Nestor Basterretxea aretoan, Pankreas antzezlanaz gozatzeko.\nEgilea: Patxo Telleria. Zuzendaria: Jokin Oregi Aktoreak: Mikel Martinez, Patxo Telleria eta Joseba Apaolaza\nSinopsia: Hiru lagun. Lehenak pankreas transplante baten premia larria dauka. Bigarrenak suizidatzeko asmoa dauka hemendik urte betera, herentziazko Alzheimerrari ihesi egiteko. Hirugarrenak proposamen bat egingo dio bigarrenari: suizidioaren epea aurreratzea, lehenengoari bere pankrea emateko. Une hartatik aurrera ezusteko gertaerak bata bestearen ondoren etorriko dira, fisika modernoaren axioma bati men eginez: gertatu daitekeen guztia, sinestezina bada ere, gertatu egiten da.\nSarrerea: 6 €. Aurretiaz salgai Gizarte eta Kultura etxean, orotarako kutxazainetan...\nEman izena zerrendan egoteko (607 609 580, Marimar) eta zerrendako lagun guztien artean zozketatuko ditugu sarrerak maiatzaren 7an, ostegunean, gurasolagun tailerraren amaieran, arratsaldeko 7:30ak inguru. Antzerkira ere euskaraz #lotsarikgabe.\nMaiatzan ere plan ugari, ez ahaztu 25etik aurrera izena emateko epea hasten dela udako berbalagun taldean parte hartzeko.\nPrintzipioz talde bakarra izango da, izena emateko epea ekainaren 22an bukatuko da eta taldearen hasiera eguna uztailaren 1a izango da, arratsaldeko 20:30ean lameran.\nUdako taldean izena emateko fitxa hau bete behar duzue (+) eta besterik ez, doan da eta taldea hastero elkartuko da. Informazio gehiagorako deitu edo idatzi telefono honetara:\n607 609 580 (Marimar).\nHasi planak egiten #lotsarikgabe!\nGurasolagun: Familian euskaraz jolasteko tailerra\nDatorren asteko ostegunean gurasolagun tailerra izango dugu gaztelekuan, arratsaldeko seietatik zazpi eta erdietara arte. Urtxintxako dinamizatzaile baten laguntzaz jolasak eta kantak ikasiko ditugu, oraingo honetan, eguraldiak laguntzen badu, kanpoan.\nIzena eman (+) behar duzue guraso edo familiako helduek, eta seme-alabak 3 urtetik 10 urte bitartekoak; plaza kopurua mugatua da eta izena ematean ordena hartuko da kontutan. Honako hau hirugarren tailerra da, blog honetan aurkituko duzue aurreko tailerrei buruzko kronikak eta informazio gehiago nahi baduzue deitu\n607 609 580 (Marimar) telefonora edo mezu bat bidali bermeoberba@gmail.com helbidera.\nTailerra doan izango da baina izena eman eta gero ezin bazarete etorri, mesedez abisatu, beste guraso batzuk etortzeko zuen ordez. Amaitzeko, ez dago arazorik helduak ume barik etortzeko, familian ere euskaraz #lotsarikgabe.\nSukaldaritza tailerraren kronika\nHilaren 24an Gizarte eta Kultura Etxeko sukaldean geratu ginen arratsaldeko bostetan bizkotxo gozoak egiteko. Lehenengo aurkezpen labur bat egin eta gero Itziar hasi zen lanean Nerea eta Haizearen laguntzaz, sukaldari txikien lanari esker askoz hobeto!\nBitartean, laguntzaile txikiegi Markel eta Haizea formal formal amaren alboan mahaitik begira; Silvia eta Bego paperean apuntatzen errezetaren detaile guztiak gero etxean berdin egiteko, Itziarrek sekretu batzuk azaldu zizkigun eta. Gutxi gutxika hurbildu ginen, argazkiak atera genituen hobeto gogoratzeko, eta labera.\nLabean egon bitartean errezeta komentatu genuen, norberak etxean egiten duena, eta txikienak hasi ziren lehenengo bizkotxoak jaten. Guztiontzat egon zen zati bana, baita etxera eramateko ere. Famili argazkia atera genuen pozik eta probatzeko momentua heldu zen, gozo! Amaieran hurbildu zitzaizkigun lagun txikiak zati bat probatzeko eta haientzako ere egon zen, guk dena batu bitartean. Zortzietan bukatu genuen eta ez zegoenez etxera joateko gogo handirik, pintxopotean geratu ginen eguna ondo baino hobeto bukatzeko.\nAgindutakoa bete behar dugu eta hona hemen egindako errezetak. Norberak paperean apuntatutakoa ez da agertzen errezetetan baina ez kezkatu, hurrengo tailerrean berriro egongo gara eta ziur gogoratuko dugula. Sukaldean ere euskaraz #lotsarikgabe.\nEskerrik asko Itziar, Nerea eta Haizea!\nUdaberriko info eta lehiaketa\nApirilaren 20tik maiatzaren 14ra arte udaberriko lehiaketan har dezakezue parte, orria bete eta topa duzuen lekuan eman, edo bete zuzenean beheko galdetegitxoa eta ez ahaztu telefono zenbakia edota e-posta jartzen, erantzun guztien artean zozketatuko dugu maiatzaren 15ean saria: Odol mamituak liburua, idazleak berak berbalagunoi dedikatuta. Liburuaren nazioarteko eguna datorrenean ez dago sari hobeagorik, ezta? Zozketa arratsaldeko bost eta erdietan izango da lameran, etorri eta parte hartu #lotsarikgabe.\nApirilekoak eta beste batzuk\nBada hilabete udaberrian gaudela eta oporretatik bueltan lotu barik jarraitzen dugu. Betiko moduan, apur bat euskahaldunagoak beharbada, ezta? Urepelera joan ginen Korrikari hasiera ematera, martxoaren 24an Bermeora heldu zen goiz goizetik eta eguna argitzearekin batera kaleak bete genituen, Bakion agurtu arte.\nEz zen behin-betiko agurra, 29an berbalagunon kilometroa egin genuen Bilbon gonbidapena aprobetxatuz eta iluntzera arte geratu ginen parrandan zazpi kaleetan, oporrak hasteko modu ezin hobean. Eskualdean Korrikari lotutako zeregin bakarra falta zen, eskulanean jositako oheko tapakia saridunari entregatzea.\nIrabazlea 0297 zenbakiduna izan da, Marijose Uriarte, eta Bed´s dendan eman genion hilaren 14an, epea bukatzean. Azaroaren hasieran hasi ginen #lotsarikgabe josten eta apirilean eman diogu amaiera proiektuari, eskerrik asko guztioi!\nGehiago irakurri Busturialdeko Hitzan (+) eta ikusi Oizmendi telebistan (+), baita: Gernika-Lumoko berbalagunen blogean (+). Honen berri eman dute Korrikako (+) eta Bermeoko udaleko (+) web orrietan. Bestaldetik, oso interesgarria izan da Aizu! aldizkarian ezagutzea bidelari eta bidelagunen esperientziak, irakurri Praktikatu blogean (+).\nAste honetan hasi da epea udaberriko lehiaketan parte hartzeko eta horrez gain zuek bidali dizkiguzue zuen proposamenak, guztion agendak osatzeko, kontutan hartzeko adibidez: udaberriko azokan umeentzako tailerrak, arrain azoka, erromeridxe ekainean, dantza ekitaldia, museoko tailerrak, ... oso ondo!\nAmaitzeko, eskerrik asko hain balorazio ona egitearren talde eta egitasmoari buruz, otsailetik aurrera berbalagun egitasmoa baloratzeko aukera izan dugu eta ziur guztion artean hobetzen dugula, eskerrik asko zuen proposamenengatik. Badakizue balorazioa egitearekin batera zozketa baten parte hartu duzuela, nahi izan duzuenok, ba jakin berri dugu irabazlea nor izan den: Elkar dendetan erosteko 100 euroko bonoa izango da Zumaiako Anjel Heredia Salaberriarentzat, zorionak Anjel!


Medikuntza - AOOD Technology Limited\nZehaztasuna eta fidagarritasuna da ekipamendu eta gailu medikoen egitekoa. Sistema horietan guztietan, beren azpisistema eta osagaiei eskaera zorrotza egiten diete. Irristatzeko eraztuna zati geldi batetik biraka dagoen piezara potentzia / seinalea / datuak igortzea ahalbidetzen duen zati elektromekaniko gisa, funtsezkoa da transmisio sistema osoaren arrakastarako.\nAOODek ibilbide luzea izan zuen aplikazio medikoetarako eraztun eraztun soluzioak eskaintzen. Azken ingeniaritza teknologiarekin, berrikuntza iraunkorrarekin eta ezagutza sofistikatuarekin, AOODek zehaztasun eta fidagarritasun eraztun bikainak erabili ditu CT eskanerrak, MRI sistemak, bereizmen handiko ultrasoinuak, mamografia digitaleko sistemak, zentrifugagailu medikoak, potentzia / datuak / seinalearen transmisioa konpontzeko. sabaiko zintzilikarioak eta islatzaileen argi kirurgikoak eta abar.\nKasurik tipikoena CT eskanerrerako diametro handiko eraztun eraztun sistemak dira. CT eskanerrak irudien datuak biratu behar ditu X izpien detektagailu matrizetik datu prozesatzeko ordenagailu geldikorrera eta funtzio hori eraztun eraztun baten bidez bete behar da. Irristatzeko eraztun honek barruko diametro handia izan behar du eta lan kantitate handiko datu kopuru handia transferi dezake. AOOD diametro handiko eraztun eraztuna bakarra da: barruko diametroa 2m artekoa izan daiteke, irudien datuak transmititzeko abiadura 5Gbit / s-koa izan daiteke zuntz optikoko kanalaren bidez eta modu fidagarrian funtziona dezake 300 rpm abiadura handian.\nLotutako produktuak: Zulatze handiko irristailu eraztunak, Bore Slip Rings bidez


Keiles ibaiaren arroan daude gazteluaren hondakinak, itsas mailatik 370 metro gora. Pedrizko biztanleak babestea eta eskualdeko beste gazteluekin ingurua kontrolatzea ziren Pedrizkoaren egiteko nagusiak. Erasoren bat zenean egokien zeudenek komunikatu behar zioten besteei, ez baitaude denak urruti ikusteko moduko lekuan.\nGaztelu pribatua izan zen 1174az gero, Jerusalengo San Joan Ospitalekoena, lehenbizi eta Maltako Zaldunena, gero. Musulmanek Erribera aldetik urrundu zirenean beste egiteko batzuk izango zituen, jaurgo pribatu baten egoitzak ohi zituenak, seguru asko, Kaltxetasko gomendioaren agindura beti ere.\nGazteluaren eta kaperaren aztarnak, muinoan, eta ingurukoak. Atzerago, Moncayo mendia (2.313 metro). (1999)\nXII. mendeaz gero eliztar ordena batena izan zen gaztelu hau eta Nafarroako Agiritegian ez da hango konponketei edo gazteluzainei buruzko berririk. Gazteluaren erabilerari dagokionez ere besteak baino itxiagoak ziren eliztar erakundeenak, ez zuten-eta, nobleziaren jaurgoek bezala, gizarteko gorabeheretan sarturik zebilen jaun bat edo leinu bat buru. Pedrizkoaren kasuan gainera, eman zietenez gero Jerusalemgo San Joan Ospitalekoena edo ondorengo Maltako Zaldunena izan zen beti. Balio estrategiko handirik ere ez zuen, bestalde, XII. mendearen erdialdetik aurrera behintzat.\nPedriz eta inguruko herriak Iruñeako eta Aragoiko Alfontso I.a Borrokalariak (1104-1134) kendu zizkien musulmanei (1119). Tuterarekin batera hartu zituen, hamar urte luze xake jokoan bezala ibili ondoren.\nAlfontso I.ak berak antolatu zuen gero eskualdea. Sobrarbekoaren ereduko forua eman zion Tuterari, eta haren arabera moldatu ziren inguruetako herriak eta etxadiak. Pedriz ere herri horien artean agertzen da foru-agirian, eta herri gisa, ez kategoria apalagokoak bezala, almunia gisa. Eliz antolaketari dagokionez, berriz, Tuterako barrutian sartu zuen Pedriz, eta 1121ean Tuterako Santa Maria elizari eman zizkion hango meskita eta inguruko zergak kobratzeko eskubidea.\nAlfontso I.a Borrokalariak bere testamentuan zioenaren arabera, hura hiltzen zenean eliztar hiru erakunderen artean banatu behar ziren bere ondasun guztiak ez ezik Aragoiko eta Iruñeako Erresumak ere. Ez zen haren nahia bete, baina ez ziren ordena militar horiek ezer gabe geratu, ordainetan dohaintzak eman zizkieten Nafarroan, 1135etik aurrera. Hilobi Sainduko Ordena bakarrik geratu zen dohaintzarik gabe.\nOrdena Militarrei dohaintzak egiteko joerak bi bolada izan zituen Nafarroan, eta 1173an hasi zen bigarrena. 1174ko urteko apirilean, Pedrizko herria eta gaztelua (¿Pedriz deitzen zaion gaztelua, herriarekin") eman zizkion Antso VI.a Jakitunak (1150-1194) Jerusalemgo San Joan Ospitaleko ordenari, erregea Zangozan zela: ¿Pedrizko gaztelua deitzen dutena eman dut, baita herria ere, bere sarrera-irteerekin, aintzirarekin, mahastiekin, soroekin, lur basekin, herrixkekin, eta han bizi diren mairuekin.¿ Lor-ko edo Pderizko aintzira ere barruan zen, beraz.\nDohaintza hori zela-eta, San Joan Ospitalekoek Kaltxetasen zuten gomendioaren mende geratu ziren Pedrizko herria eta gaztelua. Garzia Ramirez zen garai hartan Nafarroako eta Aragoiko priore, eta Kaltxetastik zuzentzen zituen bere priore-barrutiko gorabeherak.\nPedrizko biztanleek ordena horri zergak pagatzen hasi behar izan zuten handik aurrera. Urteko uztaren laurdena, 12 kaiza gari eta 12 kaiza garagar eman behar zizkioten, eta Pedrizko biztanleen gain geratu zen gazteluzaintza ordaintzea ere. Lanari zegokionez, berriz, etxe bakoitzetik bi langilek eta idi pare batek urtean hilabete aritu behar zuten haien baratzeetan lanean. Eta bazituzten beste zerga edo obligazio txikiago batzuk ere.\nHandik hara, Lor-ko edo Padrizko aintzira saltzeko kontuarekin izan ziren gorabeherak. Azkenean atzera egin behar izan zuen Karlos II.ak; ez saltzeko agindua eman zuen 1366ko urtarrilaren 24an, Antso Jakitunak eta Antsa andreak aintzira hura San Joan Ospitalekoentzat utzi zutela frogatu baitzuen bitarte hartan Ospitalekoen prioreak. Baina, ez saltzeko aginduarekin batera, berek hartan izan zitzakeen eskubideak aztertzeko eskatu zion Lor aintzira saltzeko ardura zuen funtzionarioari. Gorabeherak gorabehera, 1411n Martin Enriquez Lakarra, erregeren Lor aintzirako eskubideen onuraduna, zen Erriberako ibar-jaun eta Tuterako gazteluzain, eta urtean 10 libera jasotzen zituen kargu horiengatik.\nGoian aipatu diren zerga horiekin guztiekin nekez egin zezakeen Pedrizko herriak aurrera. 6 su zituen 1353an, eta 5, 1366an. Bizilagun guztiak musulmanak ziren, bestalde, Johan Garzia izeneko hidalgo bat izan ezik; Kaltxetasko prioreak jarritako gazteluzaina bera. Berrehun urte lehenago baino 3 su gehiago zituen 1553an, baina 4 su bakarrik, 1678an. Garai haietan suka egiten zen herrietako ¿jende kontaketa.¿ Zehatzagoak dira 1786az gerokoak. 30 pertsona inguru bizi omen ziren urte horretan; 29, 1842an; 16, 1857an eta 14, 1887an. Hamazortzigarren mendearen bukaeraz gero urtean baino urtean jende gutxiago bizi zenez, hurrengo erroldan beste leku batean sartu zituzten hango biztanleak eta ez da gehiago Pedrizen zenbat jende bizi izan zen jakin, 1935etik 1940rako hamarkadan inor gabe geratu zela, hori da azkeneko datua.\nBaina lehendik zetozen zantzu txarrak, eta ez biztanleei dagokienez bakarrik, XIX. mendean ez zegoen gazteluzainik, eta alkatea Kaltxetasko prioreak izendatzen zuen. Gero ere San Joan Ospitalekoen ondasun eta haien mendeko izan zen Pedriz, 1820tik 1830a bitarteko hamarkadan nobleziaren eta Elizaren jurisdikzio bereziak baliogabetu zituzten arte. Ablitasko udalerriaren parte edo auzune izan zen handik aurrera.\nBikarioari dagokionez, erregeak edo Ordenako buruak izendatzen zuen berria, aurrekoa hil zen hilabetearen arabera, alegia. Dirudienez hala egitea erabaki edo hitzartu zuten 1847an.\nSan Joan Bataiatzailearen baselizan zuten herritarrek parrokia. Gazteluarekin bat egiten zuela zegoen, bestalde, eta gazteluan bizi zirenen kapera ere izango zen bide batez. Baina, gaztelukoek baino gehiago erabiltzen zuen herriko jendeak, eta herriko parrokia bihurtu zen azkenean. Dena dela, Ablitasko parrokiaren laguntzaile gisa sailkaturik zegoen Erdi Aroaz gero, hala diote Tarazonako apezpiku barrutiko liburuek, eta harentzat izaten zen Padrizkoan biltzen zenaren laurdena. Ingurua hustu zenean, baseliza bilakatu zen.\nGazteluko dorrearen aztarnak, eta haiei itsatsirik, kaperarenak. (1997)\nBerez ere gora-gune batean zen gaztelua, baina iparraldean ubide sakon bat igarotzen denez are gorago dagoela dirudi alde horretatik begiratuta. Aztarnak erraz bereiz daitezke beraz.\nOso hondatua dago gaztelua. Hormatal batzuk bakarrik geratu dira, baina nabari da eraikuntza sendoa izan zela bere garaian. Harlanduz eginak zituen hormak. 1 x 0¿5 metro luze-zabal dira horietako harri batzuk. Hauskorragoa zen baseliza, pezoz eginak zituen-eta hormak. Nork zaindurik ez zuela gertu zenean berriz ere lurrera itzuli zen gehiena. Oraindik zutik diren pusken arabera, Igeltsuzkoa eta gangaduna zuen gaina, eta angelu zuzenez eratua, oinplanoa. XVI. mendekoa izateko zantzuak ditu.\nGazteluarena da zutik geratu den hormatalik luzeena. 7¿5 metroko luzera du, eta 2 metro inguruko lodiera. Horma puskarik garaiena, berriz, garai batean dorre izandakoan da: 5-6 metroko garaiera.\nHarri asko da horma inguruetan, ilarak eratzen dituztela, leku batzuetan; hegoaldean eta mendebaldean, esate baterako; eta barreiaturik beste leku batzuetan.\nGaztelu-baseliza multzo horretako artelanik baliotsuena margo-lan gotiko bat da. Bere garaian elizako erretaulan zen, eta Kristo gurutzetik eraistea irudikatzen du. Gaur egun Tuterako katedralean dute jasota.\nEzkerretan, kapera, eta eskuinean, gaztelua, eraikuntzaren materialek adierazten duten bezala. (1999)\nCascante - Ablitas errepidetik jaisten den pista da gaztelura joateko biderik erosoena. Lor-ko aintzira ezkerretara utzi behar da, eta aintzira inguratzen duen errepidea ere bai gero, eskuinetik jaisten jarraitzeko. Berehala bistaratzen dira aztarnak ezkerretan, etxe batetik hurbil, eta beste pista bat hartu behar da harako.\nItzuli, berriz, pistaz egin daiteke, bistan baita Tutera - Ablitas errepidea.


Ikuspuntuak: Biarritz, euskal kostaldeko altxorra (bideoa) Ikuspuntuak: Biarritz, euskal kostaldeko altxorra (bideoa)\nHome Ikuspuntuak Ikuspuntuak: Biarritz, euskal kostaldeko altxorra (bideoa)\nHilabete batzuk daramatzagu «Ikuspuntuak» ataleko entregarik partekatu gabe, gure herrialdeko txoko batera hurbiltzen garearekin.\nAskotan esan ohi dugunez, gure asmoa ez da gida turistiko bat eskaintzea. Beste batzuek guk baino askoz hobeto egiten dakite, eta guk egun bateko ibilaldi txiki hau prestatzeko erabili ditugun erreferentzia batzuk sartuko ditugu.\nBisitatzen dugun bakoitzean, Biarritz, Euskal Herriko biztanleria kontinentalaren eta Donostiaren antzeko bainuetxe baten arteko nahasketa perfektua iruditzen zaigu, baina Parisen eragin izugarriarekin. Eragin hori, ezbairik gabe, Gipuzkoako hiriburuan ere gertatzen da, baina Biarritzen kasuan, arkitekturatik askoz haratago doa eta dendetan ere arnasten da.\nGuk, Port-Veuxetik itsasargiraino ibilbidea egitearen ideia genuen. Hiri honetako leku aipagarrienetako batzuetara eramaten gaituen ibilbidea. Baina, Portu Zahar horretatik bertatik Itsasoaren Hiriraino, Euskal Herriko Kostaldeko hondartza osoa zeharkatuz doan ibilbide horri esker ezin izan dugu hegoalde osoa ezagutu.\nAquarium de Biarritz (webgunea)\nBisitan, euskal populazio horrek itsasoarekin duen harreman sakona gogorarazten digutenak bi leku aukeratu genituen. Bata Ozeanoaren Hiria zen eta bestea Aquariuma. Bigarrena aukeratu genuen, lehenik hiriaren erdian dagoelako, eta, bigarrenik, historia luzeko erakunde bat delako (1935ean inauguratu zen), Art Nouveau estiloko eraikin eder batean kokatua. Ozeanoaren Hirira itzultzeko hitza ematen dugu.\nAipatu dugun bezala, herri honen historian itsasoak eta itsasgizonek zeregin nagusia izan dute, eta euskal portu nagusi guztietan bezala, armarriak, Miarritzekoak, baleak ehizatzea du ardatz nagusi. Lapurdiko itsasgizonek, Bizkaikoek eta Gipuzkoakoek bezala, mendeetan zehar baleak ehizatzen jardun zuten. Jarduera horrek, bakailaoaren arrantzarekin batera, Ternuako kostaldera eraman zituen guztiak, gutxienez XVI. mendearen hasieratik.\nEuskaldunek mende askoan nabarmendu zuten jarduera honetan. Bale batek Euskal Balea izena du, eta Medium Aaevum webguneak gogorarazten digun bezala, zetazeo horri buruz aurkitu den lehen erreferentzia 1059 urtekoa da, eta Baionaren testu batean dago, Biarritzen bizilagunean.\nZetazeoak Miarritzeko akuarioan\nMuseoan, itsas txakur eder batzuekin eta itsaso guztietako itsas animalien espezie ugarirekin batera, euskaldunen ontzi- eta arrantza-tradizioari eta, bereziki, baleak ehizatzeari buruzko atal zabala aurkituko dugu. Zetazeo mota batzuen eskeletoak barne.\nBisita horrek ez die inoiz huts egingo ez helduei ez gazteenei.\nEsan genezake, lehenik pailazoak daudela, benetako bitxiak, XIX. mendearen bigarren erditik aurrera nobleziaren eta Europako burgesia handiaren interesgune bihurtu zirenak. Gaur egun, hondartza horiek demokratikoagoak dira, eta erakarpen globaleko gune dira surfa maite dutenentzat, euskal kosta osoa bezala.\nPrestatu dugun bideoan laburbiltzen saiatu garen ibilbidean, tradiziozkoa eta euskal estiloan eraikitako etxe ederrak elkartzen dituen arkitektura ikusi ahal izan dugu, hotel bihurtutako jauregi handi eta ikusgarriekin batera.\nAzpimarragarriena ikusteko, Eusko Guide web turistikoan dagoen Biarritzerako sarrera artikulua bisitatzea gomendatzen dugu. Turismo Biarritzen webguneaz gain noski.\nEz dugu errepikatuko web horietan hain ondo deskribatzen dena, baina gure pasealekuan gehien hunkitu gaituena nabarmendu besterik ez dugu egingo.\nLehenik eta behin, eraikinen edertasuna. Bai inguruko euskal arkitektura tradizionalera egokitu nahi zirenak, bai botere inperiala edo monarkia frantsesa nabarmendu nahi zutenak.\nBaina bada zerbait galdu nahi ez genukeena: 100 metro eskaseko aldeak dituen triangeluan dauden hiru erlijio ezberdinen tenpluak ezagutzeko aukera. Eta Hôtel du Palais-en ondoan.\nTempo triangelua Biarritzen (Google Maps-en irudia)\nEliza Ortodoxoa bisitatuko genuen guk. 1892an eraiki zuten eleiza, Alexandro III.a Zarraren ekimenez, eta «Saint Alexander Nevski»ri eskainia. Bizantziar estiloko eraikina da, eta San Petersburgotik ekarritako ikono erlijiosoak aurki ditzakegu bertan. Hara joatea gomendatzen dugu.\nNapoleon III.aren eta haren emaztearen, Eugenia de Montijo enperatrizaren, erabilera pribaturako 1864an eraikitako Kapera Inperialera ere hurbildu ginen. Sinagogaren ondotik pasatu ginen ere.\nBiarritz hiri turistikoa da, eta bertan, xelebrekeriarik gabe eta dotorezia handiarekin, bizitza soziala, kulturala eta aisialdikoa dira protagonistak.\nOtsail honetan, larunbat batean, udaberriko giroan, jatetxeak eta terrazak ilunabarrean adin guztietako jendeez bete ziren, oinezkoentzako eremu zabaletan afaldu, zerbait hartu eta hitz egiten zutenez.\nKultura eta jarduera artistikoak ohorezko lekua dute, urte osoan gertatzen ari diren ekitaldien jarduera zabalean ikus daitekeenez.\nBiarritzi buruz egin dugun «Ikuspuntu» honek euskal kostaldeko herri honetara egun batzuk pasatzera animatzen bazaitu, egiazta itzazu Voyage Privé – Biarritzen aurki ditzakezun prezioak eta eskaintzak. Opor egun batzuk igarotzean erabiltzen dugu guk, eta harrituta geratzen gara haien eskaintzengatik.\nPrevious articleOntarioko (Oregon) 73. «euskal jaia» ospatzen da\nNext articleErresuma Batuko Euskal Haurrentzako Elkarteak antolatutako «Natalia Benjamin Prize»ren edizio berria


Asteon zientzia begi-bistan #203 - Zientzia Kaiera\nEnaren kasu izango da behar bada gure inguruan esanguratsuena, euren presentzia urritu egin da gure artean. Ez da egoera hau pairatzen duen hegazti bakarra, baina Asier Sarasua biologoak alderantziko kasu bat ekarri digu asteon, eremua zabaldu duen okil beltzaren kasua. Asierrek kontatzen digunez, urte batzuk arte okil beltza (Dryocopus martius) mendi garaietako espeziea zen eta 2 populazio bereizi zitezkeen: Pirinioetakoa eta Europako mendietakoa eta orain egun batzuk Eibarren bertan aurkitu zuen txoria. Datu guztiak Eibartik blogean aurkituko dituzue: Okil beltzaren (Dryocopus martius) hedatze ikusgarria Euskal Herrian, Eibarrera heldu arte!\nAitziber Agirrek gauza bitxia ekarri digu asteon Elhuyar aldizkarian. Kaliforniako Unibertsitateko Biologia eta Fisiologia Integratzaile saileko ikertzaileek Aplysia californica itsas bareekin egin dituzte esperimentuak eta hauek agerian jarri dute oroimena gordetzeko mekanismo epigenetiko ez-sinaptiko bat egon daitekeela. Ikertzaileen lanak erakutsi du oroimenaren eredu sinaptikoa sinpleegia dela eta RNA ez-kodetzaileak eragindako aldaketa epigenetikoak ere, epe luzeko oroimen batzuen oinarrian egon daitezkeela iradoki du. Datu guztiak RNA-injekzio batez, barraskilo batetik bestera oroimena transferitzea lortu dute artikuluan.\nAgian ez diguzu sinesten baina simaurra oso erabilgarria da…, animalia batzuentzat berebiziko betebeharra du satsak. Milaka animalia-espezie bizi dira simaurretik. Onthofagus generoko espezieek, esaterako, simaurra jaten dute, eta bi mila espezie baino gehiago ditu talde honek mundu osoan banatuta. Horietako bat seguru ezaguna egingo zaizuela: kakalardo pilotagilea. Kakalardo honek, esaterako, satsa erabiltzen du larbak elikatzeko eta larbak sortu aurretik egin dituen zuloetan sartzen du simaurra. Juan Ignacio Pérez eta Miren Bego Urrutia biologoen eskutik datorkigu istorio bitxi hau: Handi izatearen aldekoak (baita txiki izatearenak ere).\nBadira klima-aldaketari aurre egiteko energia berriztagarrien erabilera sustatzen dituzten herrialdeak. Esaterako, AEBn Kaliforniako estatuan azken urteotan inbertsio handiak egin dituzten eguzki-panelak ipintzeko etxebizitzetan, ondorioz, etxebizitzen %20ak dagoeneko eguzki-panelak ditu. Baina harago joanez bertako Gobernuak erabaki aitzindari bat hartu du: 2020. urtetik aurrera eraikitzen diren etxe berri guztietan eguzki-panelak ezarri beharko direla. Sustatu agerkarian eman digute honen berri.\nBaina Kaliforniako Gobernuak hartutako erabakia ez da bakarra, egunotan tankera bertsuko erabakia hartu dute Costa Rican. Sustatun azaldu digutenez karbonorik gabeko herrialdea izateko erronka hartu dute bertan eta horretarako, 2020. urtetik aurrera debekatuta egongo dira erregai fosilak Costa Rican.\nKoldo Garcia ikertzaileak 10 gene ikertuenak zeintzuk diren plazaratu ditu azken asteotan. Behin zerrenda bukatuta galdera zehatz bat egiten digu genetistak: eta gainontzekoak zer? Izan ere, gizakiok 20.000 genetik gora ditugu eta oraindino ez dakigu zein den askoren funtzioa. Beraz, zerk eragiten du gene bat edo bestearen azterketa gauzatzea?\nWashingtongo Unibertsitateko ingeniariek intsektu baten tamaina duen robot hegalari bat garatu dute. RoboFly du izena eta laser-izpi batekin funtzionatzen duen haririk gabeko robota da. Zirkuitu txiki bati esker laser energia elektrizitatean bihurtzen du eta honi esker hegoak martxan jartzen ditu RoboFlyk. Ikertzaileen esanetan hainbat aplikazio izango lituzke robot hegalariak, adibidez, baserri handietako laboreen hazkuntzari jarraipena egin, gas-ihesak antzematea, eta abar. Xehetasun guztiak Sustatu agerkarian: RoboFly, intsektu baten neurriko lehenengo robot hegalaria.\nTurismoaren aztarna ekologikoa neurtu du nazioarteko ikertalde batek. Emaitza nabarmenak lortu dituzten ikerketarekin. Alde batetik, orain arte Lurraren berotzea dakarten gas isurien %2,5-%3 egozten zizkioten turismoari eta ikerketan kalkulatu dute %8 inguru eragiten dituela. Alegia, uste zena baino hiru aldiz gehiago. Bestalde, azpimarragarria da, hegaldiak direla turismoak kliman dakartzan ondorioen iturri nabarmenena. Etorkizunean areagotu egingo da eragin eta gizaldiaren erdi alderako gas isuri guztien %15 hegazkinek eragingo dituzte. Ikerketaren datuak eta hainbat informazioa Arantxa Iraola kazetariaren eskutik: Turismoa, ahantzi ezin den aldagaia.\nZientziak ez du geldiunerik eta gure eguneroko zereginekin harreman duten hainbat kontuei ere so egiten dio. Esate baterako, arropak garbitzeko prozesuak aztertu dituzte zientzialariek eta Josu Lopez Gazpio kimikariak kontatu digunaren arabera, garbigailuan arroparen arteko mikroorganismo transferentziak gerta daitezke eta bakterio zein onddo patogenoen kopurua handitu egin daiteke arropa garbitu ondoren. Horrez gain argitu digu ere, garbigailu bera erabiltzen duten lagunen arteko mikroorganismo trukaketak ere gerta daitezkeela ikerketen arabera. Arropa garbitu aurretik komeni zaizu “Garbigailuen zikinkeria” artikulua tentuz irakurtzea.\nZiortza Guezuraga kazetariak Lucy Wills hematologoaren lana eta haren emaitzak ekarri dizkigu gogora asteon. Lucy Wills hematologoak faktore nutrizional bat aurkitu zuen legamian, haurdunaldian zeharreko anemia makrozitikoaren prebenitu eta lehengoratu egiten zuena. Baina legamiaren osagaietako batek anemia makrozitikoa sendatu eta prebenitzen zuela deskubritu zuen arren, Willsek ez zuen azido folikoa identifikatu. Xehetasun guztiak “Wills faktorea” artikuluan.\nMassachusettseko Teknologia Institutuko (MIT) ikertzaileek sare sozialetan zabaldutako milioika mezu aztertu dituzte eta azterketaren ondorioetako bat garbia da: eguraldiak eragina dauka gure gogo-aldartean. Ikertzaileek diote klimak gure burua adierazteko dugun modua mugatzen duela. Adibidez, tenperatura altuak eta baxuak, prezipitazioak, hezetasun handiagoa edota hodeien handitzea, guztiek gizakiaren sentimenduen adierazpenean eragina dute. Juanma Gallegok ekarri digu gaia: Ofiziala da honezkero: eguraldi eskasak marmarti egiten gaitu eta eguraldi onak, zoriontsuago.


Argia :: Alemania\n2014ko irailaren 30a | Ordua Euskal Herrian Alemania\n�Copiale Cipher�: masoien eskuliburu ezkutua\tIbon Larrazabal\tIruzkinik ez\n1970eko hamarkadan, orduan Ekialdeko Alemania zeneko liburutegi batean, liburu bitxi bat aurkitu zen: 105 orriko eta 75.000 karakteredun eskuizkribu bat zen, urre eta orlegi koloreko luxuzko azal batekin.\nEskuin muturrari Europako bidea erraztu diote Alemaniako epaileek\tAne Lusarreta\tHainbat analista politikoren iragarpenek diotenez maiatzean egingo diren Europako Parlamentuko hauteskundeetan eskuin muturraren presentzia handitu egingo da. Bertold du Ryon kazetariak Nodo50 hedabidean azpimarratu du Alemaniak hori errazteko neurri bat hartu duela.\n| Bernd Riexinger, 'Die Linke'-ko presidentea\n"Mugak ez daude herritarren artean, mugak aberats eta txiroen artean daude"\tMartin Mendizabal Garai\tDie Linke alderdiko presidente da 2012tik Bernd Riexinger. Alemaniako Bundestagean oposizioko talde nagusiena da uneon eta Europako eredu neoliberalaren aurrean ezkerreko sektoreek daramaten borrokaren erreferente bihurtu da alderdia.\nBerlingo Harresiaren azken biktimak ez zuen soldaduska egin nahi\tGarbine Ubeda Goikoetxea\t2 iruzkin\n1989. urtea. Otsailak 5 ditu. Ekialdeko Berlinen, Chris Gueffroy eta Christian Gaudian hogei urte inguruko gazteak Britzeko kanalerantz abiatu dira isilka, gauerdiko iluntasuna lagun. Munduko mugarik zainduenetakoa pasa nahi lukete.\nAEB-Europa, espioitza zortzi puntutan\tXabier Letona\tIruzkinik ez\n“Obama lehendakariak atzerrira bidaiatzen duenean, bere kolaboratzaileak arduratzen dira maletan liburu labur batzuk sartzeaz, baita atzerriko liderrentzat opariak ere; eta diplomaziarekin baino akanpadarekin harreman handiagoa duen zerbait: kanpin denda bat”.\nKontuak ez dauka zerikusirik nirekin\tAmaia Lekunberri\tIruzkinik ez\nZenbakiak zenbaki, koloreak kolore, Hanburgoko gertakariek Kukutzaren eraistearen osteko egunak gogorarazi dizkidate etengabe.\nHanburgo: salbuespen egoera bukatu dela diote, baina hiru gunetan jarraitzen du\tSaioa Alkaiza Guallar\tAstebete baino gehiago pasa dute Hanburgoko herritarrek salbuespen egoeran. Rote Flora Zentro Sozial Okupatua defendatzeko protesten ostean poliziek hiria hartu zuten. Orain, bertan behera utzi dute hiriko parte gehienetan, baina komisaldegietatik gertu dauden hiru zonaldetan mantendu dute, nazioarteko hedabideek diotenez.\nHanburgo: salbuespen egoeran eta poliziak hartuta\tSaioa Alkaiza Guallar\tHanburgoko Rote Flora zentro sozial okupatuta defendatzeko protestetan izandako istilu larrien ostean, salbuespen egoera ezarri dute hirian. Poliziak edozein identifika eta atxilotu dezake, delitu zantzurik ez badago ere.\nIstilu larriak Hanburgon zentro okupatu baten desalojoaren aurka\tSaioa Alkaiza Guallar\tHutsarazte arriskuan dago Hanburgoko (Alemania) Rote Flora Zentro Sozial Okupatua, Europako gune autogestionatuen artean ezagunetariko bat. Bertakoek erresistentziaz erantzun diote botatzeko saiakerari.\nLagunak ere espiatzen dituzte AEBek\tJon Torner Zabala\tAEBetako NSA segurtasun agentziak 35 estatu- eta gobernu-bururen 200 telefono zenbaki kontrolatu zituen, The Guardian egunkariak argitaratu duenez.\nAlemaniako sozialdemokratakMerkelekin bat egiteko prest\tEider Madina Berasategi\tAngela Merkelen alderdi demokristauak (CDU) sozialdemokratekin (SPD) koalizio gobernua osatu dezake. Alemaniako sozialdemokratek Merkelekin negoziatzen hastea onartu dute.\nMerkelek CO2 igorpenak gutxitzeko BMWko jabeekin haserretu beharko luke\tItsaso Zubiria Etxeberria\tAngela Merkelen CDU alderdiak 690.000 euro jaso ditu BMWk emanda. Dirua eman baino egun bat lehenago alderdi demokristauak atzera bota arazi zuen 2020an ibilgailuetan CO2 igorpena mugatzeko proposamena.\nAngela Merkelek gehiengo osoa lortu du ia\tARGIA\tAngela Merkel Alemaniako egungo kantzilerrak botoen %41,5 lortu du. Bundestag-ean gehiengo osoa lortzeko beharrezko 299 eserlekuetatik bosten faltan geratu da Merkel buru duen CDU-CSU koalizioa.\nLau urte gehiago Merkelen Thatcherismoarekin?\tARGIA\tAlemaniako Gobernurako hauteskundeen atarian, Angela Merkel Margaret Thatcherekin alderatzen duen iritzi artikulua idatzi du The Guardianen Gabi Zimmer Alemaniako Alderdi Sozialistako (PSD) kideak. Merkelen politika eta pribatizazioaren bideak ekar dezakeen hondamendia salatu du Zimmerrek. Interesgarriak iruditu zaizkigun pasarteak ekarri ditugu hona:\nAlemaniak �hirugarren sexua� onar dezake azaroan\tARGIA\tAlemanian hirugarren sexua onar dezakete aurki, Süddeutsche Zeitung egunkariak argitaratu duenez. Ez emakumezko, ez gizonezko, “indeterminatu” gisa sailkatu ahalko dira jaioberriak azaroaren 1etik aurrera, agerkari alemaniarrak dioenez.\nAdolf Hitlerrek erakutsi nahi ez zituen argazkiak\tAxier Lopez\tIruzkinik ez\nNazionalsozialismoaren ikurrari 1920an bere argazkilari pertsonalak egindako argazki sorta honek erakusten du Adolf Hitler antzezpen-klaseetara joan zela, genozidio bihurtu zen karrera politikoa prestatzeko.\nEdward Snowden: "Ez ginateke fidatu behar AEBetan egoitza duten multinazionalez"\tARGIA\tEdward Snowden, AEBetako NSA agentziaren eta Britania Handiaren espioitza kasuak filtratu dituen CIAko langile ohia, herritarren gaineko kontrolaz eta aurre egiteko moduez mintzo da Dier Spiegelek plazaratutako elkarrizketan.\nEuropar Batasuna haserre, AEBetako inteligentziak bere bulegoak zelatatu zituela argitaratu ostean\tARGIA\tEuropar Batasunak (EB) azalpenak eskatu dizkie AEBei, herrialde horretako Segurtasun Agentzia Nazionalak (NSA ingelesezko sigletan) egindako entzuketengatik.\nZatoz Alemaniara, lana nahi duten ausarten paradisura\tPello Zubiria Kamino\t“Zoazte Alemaniara” diotse gazte espainiarrei, gureei barne, 1971n Pedro Lazagaren “Vente para Alemania, Pepe” film lotsagarri hartan kantatutako antzeko doinuan. Zain dauzkate araurik gabeko lanpostuen ugazabak. Ezagutu Mathilde Ramadierren istorioa. Arrakastarako jaioa dirudien emakume gazte bizkor baten bizipenak dira.\nAlemaniako %1ak lan baldintza hauek eskainiko dizkizu\tGorka Bereziartua Mitxelena\tEuropa hegoaldeko gazte asko ari dira Alemaniara joaten lan bila eta erakunde publikoek apustu hori babesten dutela dirudi (Lanbidek, EAEko enplegu zerbitzuak, duela gutxi iragarri duen praktika programa ikustea besterik ez dago). Herrialde hartako ekonomia ustez sendoaren ifrentzua erakutsi du Carmela Negrete kazetariak Rebelionen.\n| Langile borroka\nDie Linkeko burukideak greba orokor politikoa aldarri\tPello Zubiria Kamino\tEuskal Herrian egindako ibilaldiaren barruan, Aralarrek sortu berria duen Ezkerraberri fundazioak gonbidatuta Donostiako Koldo Mitxelenan mintzatu da Florian Wilde Alemaniako Die Linke alderdi ezkertiarreko kidea.\nAlemaniak Google behartuko du iradokizun automatikoak kentzera iraingarriak badira\tMartin Vicioso\tKoloniako auzitegiak Google zigortuko du bilaketetako iradokizun automatiko iraingarriak egiteagatik. Enpresari baten izena ‘iruzur’ eta ‘zientziologia’ terminoekin erlazionatu zuen bilatzaileak, eta salaketa jarri zuen.\nDie Linkeko burukideak greba orokor politikoa aldarri\tPello Zubiria Kamino\tEuskal Herrian egindako ibilaldiaren barruan, Aralarrek sortu berria duen Ezkerraberri fundazioak konbidatuta Donostiako Koldo Mitxelenan mintzatu da Florian Wilde Alemaniako Die Linke alderdi ezkertiarreko kidea. Areto bete samartu bati aritu zitzaion Wilde, aurkezpenak Inaki Irazabalbeitiak eginik. "Erresistentzia eraikitzen ekaitzaren begian: Alemaniako ezkerra eta Europako krisia" izan zituen hizpide, kazetari honi Aralarrekoen baino Sortuko jendeen diskurtsotik hurbilagoa iruditu zitzaion moduan.\nKoherentea al da ezkerrak Facebook erabiltzea?\tMartin Vicioso\tEzkerreko militanteek Facebook sareaz egiten duten erabilera kezkagarria da. Hala uste dute Nadir kolektibo tekno-aktibista alemaniarreko kideek. Zuckerbergen asmakizuna datuak prozesatzeko makina izateaz gain, militanteek euren burua eta mugimendu osoarena konprometitzeko egina dela uste dute, euren webgunean azaldu dutenez. Beste kolektibo alternatibo eta antikapitalista batzuk, Nodo50 eta Riseup esaterako, bere egin dute Nadirren adierazpena.\nCDUDie Linke Kazetaritza independentea eta profesionala egiten dugu, euskaraz eta euskaldunontzat.


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Linea Automatizatuen Eroapena eta Mantentze Lanak (Modulua)" topic_facet:"Fabrikazio Mekanikoko Sistema Automatikoen Programazioa (Modulua)"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Linea Automatizatuen Eroapena eta Mantentze Lanak (Modulua) Proposatutako gaia: Fabrikazio Mekanikoko Sistema Automatikoen Programazioa (Modulua)\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Pastela Barcina AHTzalearen aurpegian | AHT-ren Aurkako Asanblada\nNo es un tren, es la pirámide de nuestros faraonesduela 4 urte 19 min\nPLE barruan 8 lurralde daude, Euskal Autonomia Erkidegoa eta Nafarroako Foru Erkidegoa barne, eta bertan aipaturiko 8 lurraldeen lehendakariak zeuden. Saio berean Midi-Pyrénées-k azken bi urteotan izandako lehendakaritzaren balantzea eta Nafarroara aginte makilaren eskualdatzea egiten ari zen.Mugitu!ko kide hauek lehendakariaren oholtzara igota, AHTren aurkako kartelak erakutsiz beren oposaketaren arrazoiak frantsesez azaldu dute, eskuorriak eta AHTren aurkako oihuak botatzen ari ziren bitartean.Aldiberean, ekintza burutu dutenak hiru tartakada jo diote aurpegian Nafarroako Foru Erkidegoko lehendakaria den Yolanda Barcinari. Ekintza honen arrazoia zera izan da: Nafarroako buru politiko den heinean AHTren Nafarroako korridore bezalako azpiegitura suntsitzaile eta xahutzailearen inposaketaren alde egindako ahalegin berebizikoari "esker ona" adieraztea. Gainera, PLEko lehendakaritzaren kargu hartzeari “ongi etorri” ezin dotoreago izan da, erakunde honek oso jarrera desarrollista bait du, bere negozioak sustatzeko Pirinioetan zehar mota guztietako azpiegiturak burutu dituelako eta oraindik gehiago egin nahian dabilelako.Yolanda Barcinak, bere gobernuko kide guztiekin batera, Nafarroan egin nahi duten AHTren eraikuntzaren “pastel” osoa bereganatu nahi du. Gogoratu behar da, bai berak bai bere gobernukideek azken urte hauetan Nafarroako Aurrezki Kutxako aholkulari gisa urteko 100.000 € ko gainsari bikoitzak jaso dituztela, beren politikari karguaren soldata “txikia”z gain. Orain, PLEko lehendakari gisa soldata ederra ere jasoko du. Berriki, Pirinioak garraio azpiegiturei zabaldu behar zirela lotsarik gabe aldarrikatu zuen Bruselan.Yolanda Barcina guztiz burumakur, bizkarzain batek eraman du ekintzaren zergatiaren zantzurik izan gabe. Ekintzaileak aretotik atera dira eta kanpoan ekintzaren zergatia komunikabideei azaldu diete.Ez da atxiloketarik izan. Azpimarratu behar dugu ekintza honetan hainbat ekintzaile okzitanok ere parte hartu dutela, Euskal Herrian AHT-ren aurkako borrokari elkartasuna adierazteko.\niruzkin 1 for 'Pastela Barcina AHTzalearen aurpegian' 1. Merengea edo esnegaina zein harrotuago?\nahtez-(e)k Ar, 15/11/2011 - 18:31-(e)an bidalia. Tartaren merengeak inguruak harrotu ditu. Nafarroako parlamentua ozpindu zuen tartakadaren biharamunean tartalariak prentsa aurrea eman zuten tartakada azalduz, aste bete beranduago Nafarroako Parlamentu aurrean kontzentrazioa egin zen, eta larunbatean hainbat herritan, elkartasun adierazpen anitzak jaso dira eta bihar, eguaztena azaroaren 16a, Madrideko Audientzia Nazionalean deklaratzen duten bitartean kalean kontzentrazioa izango da, eta artsaldean hitzaldia:


AZAROAK 10ean DENOK BAIONARA! | Zuialde Herri Informazioa\nAZAROAK 10ean DENOK BAIONARA!\nPosted: 2012/11/07 in Euskal Preso eta Iheslari Politikoak\nHerrirak prentsaurreko bat egin du goiz honetan azaroaren 10eko manifaren azken xehetasunak emateko\nHerrirak prentsaurreko bat egin du goiz honetan azaroaren 10eko manifaren azken xehetasunak emateko.\nHor duzue irakuria izan den testua:\n“Egunon deneri eta milesker etortzeagatik.\nHERRIRAk heldu den larunbatean antolatzen duen manifestaldiak uste baino arrakasta haundiagoa lortuko du.\nHainbat arrazoin ditugu hori pentsatzeko ;\n– Lehena, azken urten hontan Euskal Herrian bizi dugun egoera politikoari lotua da noski. Aieteko adierazpenak eta ETAk armak bertan behera uzteak begi onez ikusten dugun prozesu bat ezarri du abian.\n– Ipar Euskal Herriko hautetsien gehiengoak, tendentzia guziak barne, gatazkaren konponbidearen alde lan egiten du zentzu osoz. Batzutan, horietarik batzuentzat, Frantzia mailako beren alderdiarekiko kontraesan garrantzitsuak soportatuz gainera. Hautetsi hauentzat, ezinbestekoa da preso eta iheslarien egoera konpontzea. Ezinbesteko urratsa, abian den bake prozesuan. 150 hautetsi dira baino gehiagik, heldu den larunbateko manifestaldirako deia izenpetu dutenak.\n– Bestalde Atzo kontseilu orokorreko talde exekutiboa bildu da eta kontseiluko presidenteak gonbidatu ditu kideak manifan parte hartzeko.\n– Euskal Herriko jendartea mobilizatzen da. Gatazkaren ondorioak lehen bait lehen tratatuak izan daitezen eskatzen du, bakea iraunkortu dadin. Azken asteetan, HERRIRAk, etengabeko sustengua jaso du elkarte eta pertsonengandik. Preso eta iheslarien gaiak ez zuen sekulan gisa hontako elkartasun uholdea eragin.\n– Azkenik, arduragabekeria itzela erakusten duten Manuel VALLS, Barne ministroaren azken adierazpenek eta Aurore MARTINen egoerak, argi utzi dute jende askorengan, Euskal Herriak bizi duen defizit demokratikoa. Aktualitate honek prosezesuari ez dio aurrerapenik emaiten argi da . Azaroaren 10eko manifestaldia aukera paregabea izanen da herritar ainitzentzat, Parisko jaunttoei adierazteko marra gorria gainditua izan dela, eta bakeruntz hurbildu nahi dugula.\nHERRIRAk oroitarazten du, manifestaldi honen aldarrikapena, preso eta iheslarien egoera plazaratzea izanen dela. Aldarrikapen horiek, gaur egungo eskubidea aplika dadin besterik ez dute eskatzen. Ez da beharrezkoa beste gastu publikorik sortzea edo gaia desbideratzea ; Frantses eta espainiar estatuei eskatzen diegun gauza bakarra, beren legeak errespetatzea da ! besterik ez!\nInformazio tekniko batzu segidan ;\nInsistitzen dugu, manifestaldia 15h30 ttanko hasiko dela, Euskaldunen plazatik. Ez da berantarik izanen. Hain zuzen, arratsaldeko 5etan bururatu beharko dugu manifestaldia San Andres plazan, ondotik nahi duenak Laugan iraganen den Xibala bertsulari txapelketaren finalera joateko parada ukan dezan 17h30tan. Hegoaldetik heldu direnei deia luzatzen diegu beraz, beharrezko den guzia egin dezaten tenorez iristeko Baionara.\nHegoaldetik 60 bat autobus izanen dira bederen, eta xiberotik 2 quai edmon leroi aparkalekura joan beharko dute.\nManifestaldia presoen senideek idekiko dute, segitualk iheslariak eta ondotik banderola bakarra izanen da ipar euskal herriko pertsonalitatee batzuek atxikia.\nHERRIRAk, bere kezka adierazi nahi du, larunbat hontan muga pasa nahiko duten milaka pertsonei dagokionez. Adierazpen askatasunaren urraketaren ondotik -Aurore Martinen kasuan gertatu den bezalan-, libreki ibiltzeko askatasuna urratua izanen denaren beldur gira, eta hegoaldetik heldu diren milaka pertsonek ezingo dutela muga pasa.\nFrantses agintari administratibo eta politikoei eskatzen diegu libreki ibiltzeko eskubidea ez dadin trabatua izan.\nPrentsa eta begiraleak mugan izanen dira ibiltzeko eskubidea errespetatzen den edo ez kontrolatzeko.\nHERRIRAk bere esku den guzia eginen du manifestaldi hau bake prozesuaren eta euskal presoen eskubideen eta duintasunaren aldeko lekukotasun herrikoi bat izan dadin .\nEuskal herritar oro deitzen dugu bake prozesuaren aktore izan dadin larunbat hontan, azaroaren 10ean, arratsaldeko 15h30tan Euskaldunen plazara hurbilduz.”\n“HOLLANDE AVALÓ LA EXTRADICIÓN DE AURORE MARTIN”


Pero Mexia - Wikipedia, entziklopedia askea.\nSevilla, 1551ko urtarrilaren 17a (53/54 urte)\nhistorialaria, filosofoa, idazlea eta kronikagilea\nPero Mexia (gaztelerazko egungo era arautuan Pedro Mejía) (Sevilla, 1497 – ibidem, 1551ko urtarrilaren 11) Pizkunde garaiko idazle, historialari eta humanista bat izan zen.\nHumanitateak eta zuzenbidea ikasi zituen Sevillan eta Salamancan. Sevillako Veintiquatro izan zen eta beste zenbait kargu bete zituen bere jaioterrian. Gutun bidezko harremana izan zuen Erasmo Rotterdamgoa, Juan Luis Vives eta Juan Ginés de Sepúlvedarekin. Fray Antonio de Guevara hil ondoren 1548an Karlos I.a Espainiakoa erregearen kronista ofizial izendatua izan zen.\nBere lanik ezagunena eta irakurriena den Silva de varia lecciónekin (1540) Europa osoan arrakasta lortu zuen, ondorioz, lan honen bigarren edizio bat argitaratu zelarik urte berean, amaiera aldera, hirugarren zatiari gehitutako hamar atal eta laugarren zati batekin, 1551ko Valladolideko edizioan agertua, Pedro Mejiak gehitu eta zuzendutako azkena. 17 aldiz berrinprimatu zen XVI. mendean zehar, eta italierara 1542an, frantsesera 1552an eta ingelesera 1571n itzulia izan zen. Orotara, Silvak 31 edizio izan zituen gaztelaniaz eta beste 75 atzerriko hizkuntzetan mende baten epean. Zizka-mizkazko entziklopedia bat da, edo interes ezberdineko gai nahasketa bat, garaiko jakintza humanistiko interesgarrienaren bilketa bat dena. Aulo Gelioren Atikar gauak lanetik materiala hartzen duen lana da, baita Ateneo Naukratiskoaren Sofisten oturuntza, Makrobioren Saturnalia, Valerio Maximoren Gertaera eta esaera gogoangarriak, Polidoro Virgilioren Gauza guztien asmatzaileak, Plutarkoren Moralia eta Bizitza Paraleloak, eta, batez ere, Plinio Zaharraren Naturalis Historiatik, Erasmo Rotterdamgoaz gain ere. Zizka-mizkazko lan honen arrastoak Mateo Alemán, Miguel de Cervantes, William Shakespeare eta Michel de Montaignen lanetan ikus daitezke, batzuk bakarrik aipatzeagatik.\nHistoria Ymperial y Cesárea izeneko lan bat idatzi zuen (Sevilla, 1545), zenbait enperadoreren bizitza errepasatzen zuena Julio Zesarrengandik hasi eta Maximiliano I.a Habsburgokoaganaino. 1547an Sevillan bere sei Coloquios y diálogos argitaratu zituen, kontu ezberdinei buruz ikuspegi interesgarri bat erakusten duen elkarrizketak, astronomiatik hasi eta garaiko ohitura eta sinesmenetara. Enperadorearen kronista ofizial bezala, 1548an Historia de Carlos V izeneko lan bat idazten hasi zen, 1551n hil izanagatik amaitu gabe utzi zuena. Geratzen dena 1520an Alemanian egin zen koroatzera iristen da.\nOrriaren azken aldaketa: 17 martxoa 2019, 15:46.


Galdakaoko Andra Marik 50 urte — dantzan.eus\nHemen zaude: Hasiera › Albisteak › Galdakaoko Andra Marik 50 urte\nGaldakaoko Andra Marik 50 urte\nMende erdia bete eta ospatuko du 2005ean Galdakaoko Andra Mari dantza taldeak. Urte osoko ospakizun egitarau zabala prestatu dute. Denetarik izango da bertan, nazioarteko taldeak, euskal dantza taldeak, erritualak eta ikuskizunak, kulturaldiak eta erromeriak.\nGaldakaoko taldeak munduan barrena egin dituen bidaietan geure kulturaren ezaugarriak beste batzuekin kontrastatzeko aukera izan dutela diote, eta ikasteko aukera hori konpartitzeko asmoa dute urteurren honetan. Urtean zehar egiten diren erritualak mantentzen lan handia egin du Andra Marik azken urteotan eta urteurrenean Europako beste herrialde batzuetan egiten diren antzeko erritualekin konparatzeko aukera eskaini nahi dute. Europan zehar non zein kultur eginkizunak diren ohizkoak eta Euskal Herrikoekin daukaten zerikusia ikasteko aukera izan dogu.\nUrte osoko egitarau mardula osatu dute. Gaur, errege egunez hasi dena, herriko ume guztien festa eta erromeriarekin. Inauterietan Altsasuko Inauteria, Ituren eta Zubietako zanpantzarrak, eta Bulgariako Traziako Inauteriak eskainiko dituzte. Martxoan Argia dantza taldearen Pas de Basque ikuskizuna, erromeriak, e.a. Maiatzean maiatzeko erreginak eta Txekiatik etorritako maiatzeko erreginak, eta Gironako dantza talde baten emanaldia eskainiko dira. Ekainean, San Juan inguruko jai eta ohiturak, eta horrekin batera Txekiako eredu bat ikusteko aukera.\nUztailean, Folklore Bizian nazioarteko jaialdia, Hungaria, Portugal, Mexiko eta Kroaziako taldeekin. Eta Abuztuan, Boisen ospatuko den Jaialdia 2005en parte hartuko dute Galdakaokoek. Irailean, Euskal Herriko dantzen jaialdia egingo da, Portugaleteko Elai-Alai, Tolosako Udaberri, Elgoibarko Haritz, Basurtoko Beti Jai Alai, eta Iruñeko Ortzadar dantza taldeekin. Irailean bertan Galdakoztarren eguna ospatuko dute, eta Euskalduna jauregian dantza emanaldia egingo dute.\nUrrian kulturaldia ospatuko dute, kultura tradizionalaren mahai-inguru batekin, Juan A. Urbeltz eta europako beste folklorista batzuekin. Andra Mariren 50 urteko ibilaldiari buruzko erakusketak, historiaren kontakizunak etab. izango dira. Azaroan, Andra Mari taldearen jaialdi nagusia egingo dute Urretako kiroldegian. Eta abenduan, kantaldi batekin borobillduko dituzte 50. urteurrenaren ospakizunak.\nAndra Mari Dantza Taldearen webgunean dago ospakizuen egitaraua oso-osorik.\nHona Garan Jose Angel Sagaseta Andra Mariko lehendakariari egindako elkarrizketa


UPN PPrekin batera aurkeztuko da foru eta udal bozetara | Politika | Berria\nUPN PPrekin batera aurkeztuko da foru eta udal bozetara\nEAJk erabaki du Espainiakoetan Geroa Bairen formula errepikatzea, baina ez du argitu izen horrekin izango den\nIRUÑEA. UPNren Kontseilu Politikoak erabaki du berriz ere PPrekin aliantza egitea. Batera aurkeztuko dira Espainiako Gorteetarako hauteskundeetara, eta baita Nafarroako Parlamentuko eta udaletako bozetara ere. Javier Esparza UPNren presidenteak azaldu duenez, «testuinguru konplexu bati» aurre egiteko batu dira: «Katalan eta euskal nazionalistei aurre egiteko». UPNko militanteen %72k eman dute aldeko botoa, eta %23k aurkakoa. UPNko buruzagiak esan du akordio horrekin PPrekin «elkarlan instituzional eta egonkorra berreskuratu» nahi dutela. 2008an, PPk hautsi egin zuen harremana, UPNk Jose Luis Rodriguez Zapateroren (PSOE) gobernuaren aurrekontuak babestu zituelako.\nEAJren Aberri Batzarrak, bestalde, onartu du Espainiako bozetara Atarrabia Taldearekin eta independenteekin batera aurkeztea. Ez dute argitu hauteskunde horietan Geroa Bai izena ala beste bat erabiliko duten.


Nola eskaini praktika bat - Zientzia eta Teknologia Fakultatea - UPV/EHU\nFacebook - (Beste leiho bat zabalduko du) Instagram - (Beste leiho bat zabalduko du) Blog - (Beste leiho bat zabalduko du) Youtube - (Beste leiho bat zabalduko du) Twitter - (Beste leiho bat zabalduko du)\nInformazio erabilgarria Erakutsi/izkutatu azpiorriak\nKokapena eta harremanetarako\nMugikortasun programak Erakutsi/izkutatu azpiorriak\nPraktikak eta enplegua Erakutsi/izkutatu azpiorriak\nHitzaldia: enpresetan praktikak. 2021/22 ikasturtea\nZientzia zehatzak eta natura-zientziak alorreko Fakultateko Euskoiker sariak (1999-2012)\nIkerkuntzako Euskadi sariak Fakultatean\nFakultateko Ikerkuntza Jardunaldiak\nIndustria-nabea ZTF-FCTko ikerkuntza taldeek erabiltzeko\nKlima aldaketaren eguna 2021\nIrakaskuntzaren berrikuntza Erakutsi/izkutatu azpiorriak\nAntolakuntza unitatearen eskuliburua(Beste leiho bat zabalduko du)(pdf ,2,25 Mb)\nManual unidad organizativa paso a paso(Beste leiho bat zabalduko du)(pdf ,4,16 Mb)\nIII. eranskina(Beste leiho bat zabalduko du)(docx ,31,83 Kb)\nManual prácticas en empresa paso a paso(Beste leiho bat zabalduko du)(pdf ,697,88 Kb)\nEnpresan GrAL bat eskaintzeko:\nGrALeko zuzendariak, ikastetxean bertan egiten diren bezala, GAURen sartuko ditu GrALari dagozkion datuak, eta GrALeko koordinatzaileari eskatuko dio enpresara aldatzeko. Enpresa Eranskina dokumentua beteta bidaliko du.\nGrALa enpresan egiteko ezinbestekoa da hitzarmen bat egotea (era horretan, lanaldian zehar istripurik egotekotan, ikaslea aseguratuta egongo da).Beste edozein GrALetan bezala, zuzendariak GAUR bidez grabatu beharko du.\nEnpresa batean egin behar denez, GAURen grabatuta dagoenean, saecyt@ehu.eus helbidera GrALaren datuak bidali beharko dira akordioa prestatzeko (eskaeraren bidez).\nDatu hauen bidez akordioa sortuko da eta sinatzeko bidaliko da. GrALa hasten den egunerako, akordioa sinatuta egon beharko da.\nAntolakuntza-unitateak: GrALa enpresa gisa funtzionatzen duen antolakuntza-unitate egileren batean eginez gero, III. eranskina bete beharko da.\nEnpresan MAL bat eskaintzeko:\nMasterretako koordinatzaileek MALen zerrenda osoa bidaliko diete masterreko idazkariei, enpresan edo zentroan bertan den adieraziz.\nEranskina beteko da MALri dagokion informazioarekin, eta zentroko koordinatzaileari bidaliko zaio (aitor.torre@ehu.eus).\nMALen zerrenda(Beste leiho bat zabalduko du)(xlsx ,11,74 Kb)


GASPAR RUIZ | elinberri\n2021. apirilak 30 Albisteak, Booktegi.eus\nIraultza-gerrak pertsonaia berezi asko atera ohi ditu gizartearen barealdietan bizitza apal askoren patua izan ohi den iluntasunetik. Pertsona banaka batzuk beren bizio edo bertuteengatik egiten dira ospetsu, edo beren egintzengatik, beste gabe, gerta baitaiteke aldi batean garrantzizkoak izatea; eta gero ahaztu egiten dira. Buruzagi banaka batzuen izenak berez geratzen dira bizirik borroka armatua bukatu ondoren eta luzaroago gordetzen dira historian; eta hala, gizonen oroimen bizitik desagertu ondoren ere, liburuetan jarraitzen dute…